............................................................. सहकारी संस्था लि।

विराटनगर म.न.पा. – ........ मोरङको

विनियम– ............. को

विनियम पुनर्लेखन–.............

................................ सहकारी संस्था लि। संचालन गर्न बनेको विनियम

प्रस्तावना

 अन्तर्राष्ट्रिय सहकारीको मुल्य, मान्यता र सिद्धान्तका आधारमा सदस्यहरूमा छरिएर रहेको श्रोत र साधनलाई एकीकृत गरी सदस्यहरूबाट निर्वाचित प्रतिनिधीद्वारा संचालित एवं प्रजातान्त्रिक पद्धतिबाट नियन्त्रित सहकारी संस्थाको माध्यमद्वारा हामी प्रत्येक सदस्यहरूको आर्थिक, सामाजिक तथा सांस्कृतिक विकासको लागि एक सहकारी संस्थाको गठन गरी संचालन गर्न आवश्यक भएकाले, सहकारी ऐन २०४८ को दफा १२ को उपदफा (१) ले दिएको अधिकार प्रयोग गरी ..................................... सहकारी संस्था लि. विराटनगर -...., को विनियम २०६८ तर्जुमा गरी मिति .................... मा डिभिजन सहकारी कार्यालय विराटनगरमा द.नं. ........ .................. मा विधिवत दर्ता गरिएकोमा विराटनगर महानगरपालिकाको सहकारी ऐन २०७५ (दोस्रो संसोधन, २०८० सहित) अनुसार संस्थाको विनियमलाई समय सापेक्ष बनाउन संस्थाको मिति .................. मा भएको ....... साधारणसभाको निर्णयबाट सोही ऐनको को दफा १९ र विराटनगर महानगरपालिकाको सहकारी संस्था दर्ता दिग्दर्शन २०७७ को दफा २१ ले दिएको अधिकार प्रयोग गरी ....................... सहकारी संस्था लि.को विनियम ......... को पुनर्लेखन गरिएको र पुनर्लिखित विनियम ........, संस्था संचालनलाई व्यवस्थित गर्न वाञ्छनीय भएकाले विराटनगर महानगरपालिकाको च.नं. .......... मिति .................. को सैद्धान्तिक पूर्वस्वीकृति प्राप्त भई यो विनियम तयार पारिएको हो।

परिच्छेद १

प्रारम्भिक

१. संक्षिप्त नाम र प्रारम्भ

 (क) यस विनियमको नामः ..................... सहकारी संस्था लि. को विनियम पुनर्लेखन –२०८१ रहेको छ ।

 (ख) यो विनियम दर्ता गर्ने अधिकारीले स्वीकृत गरेपछि तुरुन्त प्रारम्भ हुनेछ ।

२. संस्थाको नाम र ठेगाना

 (क) यस संस्थाको नाम .................. सहकारी संस्था लिमिटेड रहनेछ । अंग्रेजीमा ............... COOPERATIVE LIMITED रहनेछ ।

 (ख) यस संस्थाको ठेगाना संस्थाको कार्यालय मोरंग जिल्ला, विराटनगर महानगरपालिका वडा नं....... वा कार्यक्षेत्र भित्र रहनेछ ।

 (ग) सहकारी संस्थाको कार्यालय सबै सदस्यहरुको सहज पहुँच हुने गरी देखिने स्थानमा राखिनेछ ।कुनै कारणवश ठेगाना परिवर्तन भएमा सोको सूचना विराटनगर महानगरपालिकाको सहकारी शाखामा सात दिनभित्र (७) दिइनेछ ।

 (घ) संस्थाको साइनबोर्डमा स्पष्ट बुझिने गरी संस्थाको नाम, ठेगाना, स्वीकृत लोगो, कार्यक्षेत्र र सम्पर्कका लागि फोन, इमेल आदि उल्लेख गरिनेछ ।

 (ङ) सम्पर्क वा पत्राचारको माध्यममा गरिने परिवर्तनको सुचना सबै सदस्य र सम्बद्ध सबै सरकारी निकाय, निजी, सरकारी वा सहकारी संस्थाहरु, विराटनगर महानगरपालिकाको सहकारी शाखा तथा सहकारीका संघहरुमा गराइनेछ ।

 (च) समितिले संस्थाको कार्यालयमा सबैले देख्ने ठाउँमा निम्न कुराहरु खुलेको सूचना राखी सम्बन्धित सबैलाई सुसूचित गर्नुपर्ने छ ।

 (१) संस्थाको प्रमुख कारोवार

 (२) कूल सदस्य संख्या

 (३) कारोवारको विवरण यस अन्तर्गत कूल संकलित शेयर पूँजी, कूल निक्षेप संकलन, कूल लगानी र कारोवारबाट भएको लाभांश उल्लेख गरिनेछ । यस्तो विवरण लेखा परिक्षण गरेको गत आर्थिक बर्षको श्रेस्ताको आधारमा राखिनेछ

 (४) लिने दिने व्याज दर ।

 (५) संचालक तथा लेखा समितिका पदाधिकारीको नाम, ठेगाना र सम्पर्क फोन ।

३. परिभाषा र व्याख्या

 बिषय वा प्रसंगले अर्को अर्थ नलागेमा यस विनियममा

 (क) “ऐन” भन्नाले विराटनगर महानगरपालिकाको सहकारी ऐन,२०७५ (दोश्रो संसोधन,२०८० सहित) सम्झनु पर्दछ ।

 (ख) “नियमावली” भन्नाले विराटनगर महानगरपालिकाको सहकारी नियमावली, २०७७ सम्झनु पर्दछ ।

 (ग) “दर्ता गर्ने अधिकारी” भन्नाले ऐनको दफा ७० बमोजिम तोकिएको दर्ता गर्ने अधिकारी सम्झनु पर्दछ र सो शब्दले निजबाट अधिकार प्राप्त अधिकृत समेतलाई जनाउनेछ ।”

 (घ) “संस्था” भन्नाले ..................................................... सहकारी संस्था लि. लाई सम्झनु पर्दछ ।

 (ङ) “सदस्य” भन्नाले यस विनियमको दफा ७, ९ वा १३ बमोजिम संस्थाको सदस्यता प्राप्त गरेको व्यक्ति सम्झनु पर्दछ ।

 (च) “साधारण सभा” भन्नाले संस्थाको साधारण सभा सम्झनु पर्दछ ।

 (छ) “समिति” भन्नाले यस विनियमको दफा ३४को उपदफा (१) बमोजिम गठन भएको संस्थाको संचालक समिति सम्झनु पर्दछ ।

 (ज) “सञ्चालक” भन्नाले समितिको सदस्य सम्झनु पर्दछ र सो शब्दले समितिको अध्यक्ष, उपाध्यक्ष, सचिव, कोषाध्यक्ष, सदस्यहरु समेतलाई जनाउनेछ ।

 (झ) “अध्यक्ष” भन्नाले सञ्चालक समितिको अध्यक्ष सम्झनु पर्दछ ।

 (ञ) “व्यवस्थापक” भन्नाले विनियमको दफा ४४ बमोजिम नियुक्त संस्थाको व्यवस्थापक सम्झनु पर्दछ ।

 (ट) “उप समिति” भन्नाले संस्थाद्धारा यस विनियम बमोजिम कुनै निश्चित कार्य गर्नका लागि अवधि तोकी गठन गरिएको उप–समिति समेतलाई सम्झनु पर्दछ ।

 (ठ) “शेयर” भन्नाले संस्थाको शेयर पूँजीको विभाजित अंशलाई सम्झनु पर्दछ ।

 (ड) “शेयर प्रमाण पत्र” भन्नाले शेयर खरिद गर्ने व्यक्तिलाई शेयर खरिद गरे वापत संस्थाबाट दिइएको निस्सालाई सम्झनु पर्दछ ।

 (ढ) “बचत परिचालन” भन्नाले सदस्यहरुवाट बचत संकलन गर्ने र सदस्यहरुमा ऋण लगानी गर्ने दुवै कार्यलाई सम्झनु पर्दछ ।

 (ण) “बचत निक्षेप” भन्नाले सदस्यहरुले पूर्व निर्धारित दरमा व्याजको रुपमा लाभ प्राप्त गर्ने गरी संस्थामा जम्मा गरेको रकमलाई सम्झनु पर्दछ ।

 (त) “ऋण” भन्नाले संस्थाले निश्चित सर्त र सम्झौताको आधारमा भविष्यमा निर्धारित दरमा व्याज वापतको रकम समेत थप गरी फिर्ता बुझाउने गरी ऐनको अधिनमा ऋणको रुपमा प्राप्त गरेको रकमलाई सम्झनु पर्दछ ।

 (थ) “आर्थिक बर्ष” भन्नाले प्रत्येक वर्षको श्रावण एक गते देखि आषाढ मसान्त सम्मको अवधिलाई सम्झनु पर्दछ ।

 (द) “तोकिए वा तोकिए बमोजिम” भन्नाले संस्थाको विनियम बमोजिम स्वीकृत नीति, नियम र कार्यविधिमा उल्लेख भएकोलाई सम्झनु पर्दछ ।

 (ध) “प्राथमिक पूँजी कोष” भन्नाले शेयर पूँजी, जगेडा कोष र घाटा पूर्ति कोषको जम्मा योगफललाई पर्दछ ।

 (न) "विनियम" भन्नाले .................. सहकारी संस्था लि.को पुनर्लिखित विनियम ........ सम्झनु पर्छ।

 (प) “राष्ट्रसेवक कर्मचारी” भन्नाले नेपाल सरकार, प्रदेश सरकार वा स्थानीय सरकारको बेतन खाने कर्मचारी वा नेपाल सरकार, प्रदेश सरकार वा स्थानीय सरकारको अनुदानबाट संचालन हुने निकायमा कार्यरत कर्मचारी वा सरकारी संस्थान, समिति, निगम, बैक तथा वित्तीय संस्था वा अन्य गैह्रसरकारी निकायमा कार्यरत कर्मचारीलाई सम्झनु पर्दछ ।

 (फ) “वित्तीय जानकारी इकाई” भन्नाले विनियमको दफा ८६ बमोजिम नेपाल राष्ट्र बैकको वित्तीय जानकारी इकाइ भन्ने सम्झनुपर्दछ ।

 (ब) “विद्युतीय सूचना प्रणाली” भन्नाले संस्थाको वित्तीय सूचनाप्रणालीलाई अद्यावधिक बनाउन प्रयोग गरिने लेखाप्रणालीमा प्रयोग हुने सफ्टवेयर, सरकारले स्वीकृत गरेको एकीकृत सूचना प्रणाली, सम्पत्ति शुध्दिकरणको सूचना प्रणाली तथा सहकारी क्षेत्रमा सरकारले प्रयोगमा ल्याएका सूचना प्रणालीलाई सम्झनु पर्दछ ।

परिच्छेद २

संस्थाको उद्देश्य र कार्य

४. उद्देश्य

 (सहकारी संस्थाले प्रारम्भिक विनियममा उल्लेख भएको उद्देश्यहरु सबै राख्ने)

 सदस्यहरुको आर्थिक, सामाजिक तथा सांस्कृतिक विकाशका लागि संस्थाको देहायमा उल्लेख भए बमोजिमको उद्देश्यहरु हुनेछन्ः

 (१) सदस्यहरुको व्यक्तिगत एवं सामुहिक क्षमता अभिवृद्धि गरी स्वावलम्वी एवम् आत्मनिर्भर समाजको निर्माणमा योगदान पुर्याउने ।

 (२) सदस्यहरुको दैनिक जीवनका विविध क्षेत्रमा संस्थागत सहयोग पु¥याउने खालका सेवामूलक कार्यक्रमहरुमा संचालन गरी सहकारिताको महत्व स्थापित हुने काम समुदायमा प्रदर्शित गर्ने ।

 (३) सदस्यहरुको प्राथमिक आवश्यकता र आय आर्जन क्षमताको पहिचान गरी उत्पादनशील र आय मुलक क्षेत्रमा सदस्यहरु मार्फत लगानी प्रबर्धन गर्ने ।

५. कार्यहरु

 उपदफा (१)

 (क) सहकारी मूल्य, मान्यता र सिद्धानहरुको पालना गर्ने गराउने ।

 (ख) सदस्यहरुको हित प्रवर्द्धन गरी व्यावसायिक सेवाहरु प्रदान गर्ने ।

 (ग) सहकारी ऐन २०७४ को दफा ६३ (१), विराटनगर महानगरपालिकाको सहकारी ऐन, २०७५(दोश्रो संशोधन,२०८० सहित) र सहकारी नियमावली, २०७७ बमोजिम संस्थाको शेयर बिक्री गर्ने ।

 (घ) सदस्यलाई शिक्षा, सूचना र तालिम प्रदान गर्ने ।

 (ङ) संस्थाले गर्ने उत्पादन तथा सेवाको मापदण्ड निर्धारण गरी गुणस्तर सुधार, आर्थिक स्थायित्व र जोखिम व्यवस्थापन सम्बन्धी कार्य गर्ने ।

 (च) आन्तरिक नियन्त्रण प्रणाली लागू गर्ने ।

 (छ) संस्थाको व्यवसायिक प्रवर्द्धन तथा विकास सम्बन्धी क्रियाकलापहरु सञ्चालन गर्ने ।

 (ज) मन्त्रालय, रजिष्ट्रार, प्रादेशिक रजिष्ट्रार, स्थानीय तह वा दर्ता गर्ने अधिकारीको निर्देशन पालना गर्ने गराउने ।

 (झ) विनियममा उल्लिखित कार्यहरु गर्ने ।

 उपदफा (२)

 उपदफा (१) मा जुनसुकै कुरा लेखिएको भए तापनि प्रचलित कानुन बमोजिम कुनै निकायको स्वीकृति लिनुपर्ने सेवा वा व्यवस्थाको हकमा संस्थाले सम्बन्धित निकायको स्वीकृति लिएपछि मात्र प्राप्त स्वीकृतिको सर्त बन्देज अन्तर्गत रही त्यस्तो सेवा वा व्यावसाय सञ्चालन गर्ने छ।

६. संस्थाको कार्यक्षेत्र

 यस संस्थाको कार्यक्षेत्र विराटनगर महानगरपालिकाको वडा नं......... हुनेछ ।

परिच्छेद ३

सदस्यता

७. संस्थाको सदस्यता

 (१) देहायका प्राकृतिक व्यक्तिहरु संस्थाको सदस्य हुनेछन् ।

 (क) संस्थाको दर्ता गर्न निवेदन दिने व्यक्तिहरु ।

 (ख) विनियमको दफा ८ बमोजिमको योग्यता पुगेका तथा दफा ९ बमोजिम सदस्यता वा दफा १३ बमोजिम पुनःसदस्यता प्राप्त गरेका व्यक्तिहरु ।

 (२) उपदफा (१) मा जुनसुकै कुरा लेखिएको भए तापनि नेपाल सरकार, प्रदेश सरकार वा स्थानीय तहका साथै नेपाल सरकार वा प्रदेश सरकारको पूर्ण स्वामित्व भएका निकायहरुले दफा १७ बमोजिम संस्थाको शेयर खरिद गरी सदस्य हुन सक्नेछन् ।

८. सदस्यताको लागि योग्यताः

 (१) संस्थाको सदस्यता प्राप्त गर्न देहायका योग्यता पुगेको हुनुपर्नेछः

 (क) नेपाली नागरिकताको प्रमाण–पत्र प्राप्त गरेको,

 (ख) संस्थाको कार्यक्षेत्र भित्र स्थायी रुपमा वा कम्तीमा दुई बर्ष देखि नियमित रुपमा बसोबास भएको ।

 (ग) समान प्रकृतिको अन्य कुनै सहकारी संस्थामा सदस्य नरहेको ।

 (२) उपदफा (१) मा जुनसुकै कुरा लेखिएको भए तापनि सम्पत्ति शुद्धिकरण निवारण कानुन बमोजिम पहिचान तथा सम्पुष्टि हुन नसकेको खण्डमा सदस्यताको योग्यता नपुगेको मानिनेछ ।

९. सदस्यताका लागि निवेदन र प्राप्ति

 (क) सदस्यताको लागि संस्थामा अनुसूचि ६ बमोजिमको निवेदन दिनुपर्नेछ ।

 (ख) माग निवेदन प्राप्त भएको ३५ दिन भित्र संचालक समितिले निर्णय गरी सदस्यता प्रदान गर्नेछ ।

 (ग) उहि कार्यक्षेत्र भएको अन्य यस्तै प्रकृतीको काम गर्ने सहकारी संस्थामा सदस्य रहेको कारण वा संस्थाको सेवाको उपभोग गर्न नसक्ने दायित्व स्वीकार नगर्ने वा अन्य कुनै उपयुक्त कारण भए नभएको जनाई सदस्यता प्रदान नगर्ने निणय गर्न सकिनेछ । तर सोको जानकारी ७ दिन भित्र सम्बन्धित निवेदकलाई दिईने छ ।

१०. सदस्यताको अन्त्य

 सदस्यको ईच्छा बमोजिम बाहेक सामन्यतया सदस्यताको अन्त्य गरिने छैन । तर देहायको अवस्थामा सदस्यताको अन्त्य हुनेछ ।

 क. सदस्यले सदस्यता त्याग गरेमा ।

 ख. सहकारी ऐन नियम र विनियम अनुसार सदस्यको योग्यता नरहेमा ।

 ग. संस्थाको विघटन भएमा ।

 घ. नि जको मृत्यु भएमा ।

 ङ. कानुनी रुपमा असन्तुलित मस्तिष्क भएको भनी प्रमणित भएमा।

 च. कुनै फौजदारी अभियोगमा कसुरदार ठहरिएमा।

 छ. विनियमको दफा ८(१) मा उल्लिखित योग्यता कायम नरहेमा

 तर माथि जुनसुकै कुरा लेखिएको भए तापनि कुनै पनि सदस्यले संस्थाबाट प्राप्त गरेको ऋण र संस्थालाई तिर्नु/बुझाउनुपर्ने कुनै बाँकी बक्यौता भुक्तानी गर्न बाँकी रहेछ भने त्यस्तो सदस्यले र त्यस्तो सदस्यको तर्फबाट धितो/ जमानत बस्ने अरु कुनै सदस्यले संस्थाको सदस्यताबाट राजीनामा गर्न पाउने छैन।

११. सदस्यको निष्काशन

 १. संचालक समितिको विस्तृत छानविन पछि कुनै सदस्यले निम्न काम कारवाही गरेको पाइएमा त्यस्तो सदस्यलाई समितिको कुल सदस्य संख्याको दुई तिहाई बहुमतले निष्काशन गर्न सक्नेछ।

 क. संस्थाको उदेश्य विपरित हुने गरि जानीजानी कुनै कार्य गरेमा ।

 ख. विनियमको वारम्बार उलघंन गरेमा ।

 २. सदस्यलाई निष्काशन गर्नु अघि समितिले सम्बन्धित सदस्यलाई लागेको आरोप सम्बन्धमा स्पष्टीकरण दिने र आरोपको खण्डन गर्ने आवश्यक कागजात आदि प्रस्तुत गर्न कम्तिमा ३५ दिनको म्याद दिनेछ । तर छानविनको क्रममा समितिको कुल सदस्य संख्याको दुई तिहाई बहुमतले सम्बन्धित सदस्यलाई निलम्बन गरी संस्थाबाट कुनै खास सेवा वा सुविधा उपलब्ध गर्न नपाउने गरी बढीमा १ बर्षसम्म बन्देज लगाउन सक्नेछ ।

 ३. उपदफा १ र २ अनुसारको निर्णय उपर चित्त नबुझेमा सदस्यले साधारणसभामा पुनरावेदन गर्न सक्नेछ र यस सम्बन्धमा साधारण सभाको बहुमतले गरेको निर्णय अन्तिम हुनेछ ।

१२. सदस्यताबाट राजिनामा

 सदस्यले संस्थाको सदस्यताबाट राजिनामा दिन सक्नेछ । निजको राजिनामा समितिबाट स्वीकृत भई संस्थाको सदस्यताबाट हटेको ब्यक्तिले पुनः सदस्यता प्राप्त गर्न चाहेमा त्यस्तो ब्यक्तिलाई निजको राजिनामा स्वीकृत भएको मितिले १ वर्ष पछी मात्र पुनः रीतपुर्वक संस्थामा निवेदन दिएमा सदस्यता प्रदान गर्न सक्नेछ ।

१३. पुनः सदस्यता

 एक पटक सदस्यता त्याग गरेको व्यक्तिले पुनः सदस्य बन्न चाहेमा संस्था सभक्ष निवेदन दिन सक्नेछ। संचालक समितिले निर्णय गरी सदस्यता प्रदान गर्नेछ । तर सदस्यता त्याग गरेको १ बर्ष नपुगी पुनः सदस्यता प्रदान गरिने छैन ।

१४. सदस्यको काम, कर्तब्य र अधिकार

 संस्थाका सदस्यको काम, कर्तब्य र अधिकार देहाय बमोजिम हुनेछन् ।

 क. जतिसुकै शेयर लिएता पनि १ ब्यक्ति १ मत को आधारमा मात्र आफ्नो मताधिकार प्रयोग गर्न पाउने ।

 ख. साधारण सभाबाट निर्वाचित भई संस्थाको प्रबन्धकीय कार्यमा भाग लिने ।

 ग. सदस्य एवम् समुहको हित र विकास कार्यमा संचालकलाई सहयोग पुर्याउने ।

१५. सदस्यता खुल्ला रहने

 यस सहकारी संस्थाको शेयर सदस्यता ऐच्छिक र वर्षै भरी खुल्ला रहनेछ । जात, धर्म, वर्ग, लिंग र विचार आदि कुनै आधारमा भेदभाव गरिनेछैन। सदस्यता चाहने व्यक्तिले रीतपूर्वक तोकिएको ढाँचामा पर्याप्त विवरण खुलाई सदस्यता पहिचान फारम (KYM) भरी आवश्यक प्रमाण संलग्न गरी निवेदन पेश गरेपछि आवश्यक जाँचबुझ गरी सञ्चालक समितिको निर्णय पश्चात सदस्यता प्रदान गरिनेछ।

१६. सदस्यता प्राप्ती, पुनः प्राप्ती र राजिनामा स्वेच्छिक हुनुपर्ने

 सदस्यता लिने/नलिने, पुनः प्राप्ती र राजीनामा गर्ने विषय सदस्यको स्वेच्छिक अधिकार हो ।

परिच्छेद–४

पुँजी परिचालन

१७. शेयर पुँजी

 १. संस्थाको सेवा सञ्चालनका लागि आवश्यक रकम यथाशाक्य सदस्यहरुले दफा (१८) बमोजिम सदस्यताको शर्तस्वरुप र दफा १९ बमोजिम स्वेच्छाले खरिद गरेको सेयर बापतको पुँजीको रुपमा जुटाइनेछ।

 २. संस्थाको एक शेयरको मुल्य रु. १००।– ( रु एक सय मात्र) हुनेछ ।

 ३. संस्थाले दफा ७ को उपदफा (२) मा उल्लेख गरिए बमोजिम सदस्य बन्न ईच्छुक नेपाल सरकार, प्रदेश सरकार वा स्थानिय तहका साथै नेपाल सरकार वा प्रदेश सरकारको पूर्ण स्वामित्व भएका निकायहरुलाई शेयरविक्री गर्न सक्नेछ । तर अन्य कुनै कृतिम ब्यक्तिलाई शेयर विक्री गर्ने छैन ।

१८. सदस्य बन्न कम्तीमा एक शेयर खरिद गर्नुपर्ने

 सहकारी संस्थाको सदस्य बन्न कम्तिमा रु. १००।-( एक सय मात्र ) को एक कित्ता शेयर खरिद गर्नुपर्दछ । सदस्यले स्वेच्छिक रुपमा शेयर खरिद गर्न सक्नेछन । तर एक जना शेयर सदस्यलाई कुल शेयर पूँजीको २० प्रतिशत भन्दा बढी शेयर उपलव्ध गराईने छैन । शेयर खरिद गरी सदस्य नबनाई कसैसंग कुनै कारोवार गरिने छैन ।

१९. थप शेयर खरिद गर्न सक्ने

 एक पटक शेयर खरिद गरी सदस्य बनेको व्यक्तिले निजको ईच्छा अनुसार थप शेयर खरिद गरी शेयर रकम वृद्धि गर्न सक्नेछ । त्यस्तै गरि संस्थाले आफ्नो पूँजी वृद्धि गर्न सदस्यहरुलाई शेयर थपका लागि अनुरोध गर्न सक्नेछ ।

२०. शेयर फिर्ता वा हस्तान्तरणः

 क) सदस्यले राजीनामा स्वीकृत गराएमा, संस्थाले सदस्यलाई निष्कासन गरेमा वा अन्य कुनै कारणबाट सदस्य संस्थामा नरहने भएमा सदस्यले खरिद गरेको शेयर र निजले पाउने लाभांश भए सो समेत बार्षिक साधारण सभामा लेखापरिक्षण प्रतिवेदन पारित भएको ३० दिन भित्र फिर्ता गरिनेछ । तर यसरी शेयर रकम फिर्ता गर्दा सदस्यले संस्थामा तिर्नुपर्ने दायित्व भए सो कटाएर फिर्ता गर्नेछ ।

 ख) कुनै सदस्यको शेयर रकम निज स्वयंलाई फिर्ता गर्न बाहेक कोही कसैलाई पनि फिर्ता वा हस्तान्तरण गरिने छैन । तर कुनै सदस्यको मृत्यु भएमा निजले ईच्छाइएको एकाघर परिवारका सदस्य वा प्रचलित कानुन अनुसार निजको नजिकको हकवालालाई हस्तान्तरण गरी फिर्ता गर्न वा निजले इच्छा गरेमा सदस्य बनाई निजको नाममा शेयर नामसारी गर्न सकिनेछ ।

२१. प्रवेश शुल्क

 नयाँ सदस्यता प्रदान गर्दा प्रवेश शुल्क वापत रु.......................... संस्थाले लिनेछ । उक्त रकम पछि फिर्ता नगरिने र सो रकम आम्दानी जनाई संस्था संचालनमा प्रयोग गरिनेछ । एक पटक प्रवेश शुल्क तिरी सदस्य बनि सकेपछि पुनः सोही सदस्यले प्रवेश शुल्क तिर्नुपर्ने छैन ।

२२. कृत्रिम छेकवार नलगाईने

 १. सदस्यको सदस्यता प्राप्त गर्न चाहने व्यक्तिलाई दफा ८ को उपदफा (१) बमोजिम योग्यता नपुगेको वा उपदफा (२) मा उल्लेखित अवस्था भएकोमा वाहेक दफा १८ बमोजिम खरिद गर्नुपर्ने १ शेयरको वा दफा २१ बमोजिम बुझाउनुपर्ने प्रवेश शुल्कको रकम बढी राखेर वा औपचारिक वा अनौपचारिक रुपमा अघि र अहिलेको हिसाव मिलाउने वा अन्य कुनै प्रकारको सम्पत्तिको निहुँपिउँमा खुल्ला सदस्यताको सर्वमान्य सहकारी सिद्धान्त विपरित कृत्रिम छेकवार लगाईने छैन ।

 २. ऋण लगानी गर्दा समेत सदस्य र पदाधिकारीबीच कुनै किसिमको विभेद सृजना हुने गरी कृत्रिम छेकबार लगाइने छैन।

 ३. कुनै निवेदकले उपदफा (१) बमोजिम आफुलाई कृत्रिम छेकवार लगाईएको भन्ने लागेमा साधारण सभा वा दर्ता गर्ने अधिकारी समक्ष उजुरी दिन सक्नेछ ।

२३. शेयर प्रमाण–पत्र

 सहकारीका सवै सदस्यहरुलाई शेयर खरिद गरे वापत एक शेयर प्रमाण–पत्र प्रदान गरिनेछ । शेयर प्रमाण–पत्र प्रदान नगरे सम्म कसैसंग बचत/ऋणको कारोवार गरिने छैन । संस्थाले प्रदान गर्ने शेयरको प्रमाण–पत्र अनुसुची २ बमोजिम हुनेछ ।उक्त प्रमाण पत्र हराएमा रु.......... तिराई अर्को प्रमाण पत्र उपलब्ध गराइने छ।

२४. सदस्यको दायित्व सिमित हुने

 १. सदस्यको दायित्व आफुले लिएको शेयरको अधिकतम रकमसम्म मात्र सिमित रहनेछ ।

 २. संस्थाको विनियम पालना गर्नु सम्पूर्ण शेयर सदस्यहरुको दायित्व हुनेछ ।

परिच्छेद–५

साधारण सभा

 साधारणसभा भन्नाले प्रारम्भिक साधारणसभा, वार्षिक साधारणसभा र विशेष साधारणसभा समेतलाई जनाउँदछ।

२५. प्रारम्भिक साधारण सभा

 क. संस्था दर्ता भएको मितिले ३ महिना भित्र प्रारम्भिक साधारणसभा वोलाईनेछ ।

 ख. उपदफा (क) बमोजिम प्रारम्भिक साधारण सभा नवोलाईएको अवस्थामा सम्बन्धित नियमाक निकायमा निवेदन दिन सक्नेछ र सहकारी ऐन, नियम अनुसार प्रारम्भिक साधारणसभा वोलाउन सक्नेछ ।

 ग. संस्थाको कुल सदस्य संख्याको ५१ प्रतिशत सदस्यहरुको उपस्थितिमा प्रारम्भिक साधारणसभा संचालन गर्न गणपूरक संख्या पुगेको मानिनेछ ।

 घ. प्रारम्भिक साधारणसभाले देहायका कार्यहरु गर्नेछ ।

 १. विनियमको व्यवस्था अनुरुप संचालक समिति र लेखा सुपरिवेक्षण समितिको

 निर्वाचन गर्ने ।

 २. अघिल्लो दिन सम्मको संस्थाको काम कारवाही र हरहिसाबको जानकारी लिने ।

 ३. सभामा पेश भएको प्रारम्भिक प्रतिवेदन माथी छलफल गर्ने र निर्देशन दिने ।

 ४. विनियममा तोकिए बमोजिमको समिति र उप समितिको निर्वाचन गर्ने ।

 ५. चालु आ.ब.को लेखापरिक्षकको नियुक्ती र पारिश्रमिक तोक्ने ।

 ६. विनियममा भए अनुसारको तोकिएका कार्यहरु गर्ने ।

२६. वार्षिक साधारणसभा

 शेयर खरिद गर्ने सम्पुर्ण सदस्यहरुलाई संस्थाले वार्षिक साधारणसभाको जानकारी गराउनु पर्नेछ ।

 १. आर्थिक वर्ष समाप्त भएको ६ महिना भित्र साधारणसभा बोलाईनेछ ।

 २. उपदफा (१) अनुसार वार्षिक साधारणसभा वोलाईएको छैन भनी कुनै सदस्यले दर्ता गर्ने अधिकारी समक्ष दरखास्त दिएमा दर्ता गर्ने अधिकारीले तोकिदिएको ब्यक्तिले साधारणसभा वोलाउन सक्नेछ वा त्यस्तो दरखास्त नपरेपनि उपदफा (क) मा लेखिएको म्याद गुज्रेको मितिले ३५ दिन भित्र दर्ता गर्ने अधिकारीले अह्राएको ब्यक्तिले साधारणसभा वोलाउन सक्नेछ ।

 ३. उपदफा १ र २ बमोजिम वार्षिक साधारणसभा बोलाउदा सभा हुने स्थान, समय र मिति खुलेको १५ दिनको म्याद दिइ लिखित सुचना दिनु पर्नेछ ।

 ४. वार्षिक साधारणसभाको गणपुरक संख्या सम्पूर्ण सदस्य संख्याको ५१ प्रतिशत सदस्यहरु उपस्थित भएमा सभाको काम कारवाही शुरु हुनेछ ।

 ५. पहिलो पटक वार्षिक साधारणसभा वोलाउदा गणपुरक संख्या नपुगी बैठक स्थगित भएछ भने दोश्रोपटकको लागि ७ दिनको म्याद दिई बैठक बोलाउनु पर्नेछ । त्यसरी वोलाईएको सभाको गणपुरक संख्या संचालक समितिको बहुमत सहित एक तिहाई सदस्य उपस्थित भएमा पुगेको मानिनेछ ।

 ६. साधारणसभाको बैठकको अध्यक्षता संस्थाको अध्यक्षले, निजको अनुपस्थितिमा उपाध्यक्षले, निजको पनि अनुपस्थितिमा उपस्थित संचालक मध्ये जेष्ठ सदस्यले गर्नुपर्नेछ ।

 ७. वार्षिक साधारणसभामा पेश भएका प्रस्तावहरु सभामा उपस्थित सदस्यहरुले एक ब्यक्ति एक मतको आधारमा दिएको मतको बहुमतवाट पारित हुनेछ । मत वरावर हुन आएमा अध्यक्षता गने ब्यक्तिले निर्णायक मत दिन सक्नेछ ।

२७. विषेश साधारणसभा

 १. ऐन तथा नियमावलीमा उल्लेख भए बमोजिमको अवस्था र विधि अनुसार संस्थाको विशेष साधारणसभा बस्नेछ ।

 २. उपदफा (१) को अवस्थाका साथै संस्थाका कार्य संचालनका सिलसिलामा जुनसुकै महत्वपूर्ण निर्णय गर्नुपर्ने वा त्यस्तो निर्णयका लागि आवश्यक लेखाजोखा प्रस्तावको मस्यौदा गर्नु अगावै सैद्धान्तिक स्वीकृति वा मार्गदर्शन लिनुपर्ने अवस्थामा समितिले विषेश साधारणसभा वोलाउन सक्नेछ ।

 ३. विशेष साधारणसभा सम्बन्धि अन्य ब्यवस्था देहाय बमोजिम हुनेछ ।

 ३.१. सस्थाको विशेष साधारणसभा देहायको अवस्थामा १५ दिनको सूचनादिई वोलाउन सक्नेछ।

 क. संस्थाको हिसाव जाँचको शिलसिलामा लेखापरिक्षकले पर्याप्त यथेष्ठ कारण समेत खोली समितिलाई लिखित सुझाव पेश गरेमा,

 ख. लेखासमिति वा विषेश उद्देश्यले गठन गरिएका उप समितिले यथेष्ठ कारण समेत खोली समितिलाई लिखित सुझाव पेश गरेमा वा

 ग. कुनै संचालकले उचित कारण खोली समितिमा विषेश साधारणसभा वोलाउने माग गरेको प्रस्ताव संचालक समितिद्वारा परित भएमा वा

 घ. संस्थाको कुल सदस्यको १५ प्रतिशत सदस्यले पर्याप्त कारण देखाई संचालक समिति समक्ष निवेदन दिएमा,

 ङ. दर्ता गर्ने अधिकारीद्धारा विराटनगर महानगरपालिकाको सहकारी ऐन २०७५ (दोश्रो संशोधन २०८० सहित) बमोजिम निर्देशन प्राप्त भएमा,

 ३.२. विशेष साधारण सभाका लागि गणपूरक संख्या कूल सदस्यको ५१ प्रतिशत हुनेछ । यसरी संचालन हुने सभाले विनियम अन्र्तगत साधारण सभाले गर्ने कार्य गर्न सक्नेछ ।

 ३.३. बार्षिक साधारण सभाको अध्यक्षता समितिको अध्यक्षले गर्नेछ । अध्यक्षको अनुपस्थितिमा उपाध्यक्षले र निजको अनुपस्थितिमा उपस्थित सदस्यहरु मध्येवाट उमेरको आधारमा ज्येष्ठ सदस्यले गर्नेछ।

२८. साधारण सभाको बैठकः

 १. साधारण सभाको बैठक डाकिएको सूचना र कार्यसूची सबै सदस्यहरुले समयमै प्राप्त गर्नेगरी एस.एम.एस., एफ.एम., रेडियो, पत्रपत्रिका लगायत सम्भव भएसम्म स्थानीय सञ्चारका बहु माध्यमबाट दिनुपर्नेछ ।

 २. साधारण सभाको बैठकमा प्रत्येक सदस्यहरु स्वयम् उपस्थित हुनुपर्नेछ ।

 ३. समितिले साधारण सभाको बैठकमा पेश गरिने विषयको प्रस्तावका साथै निर्णयमा पुग्न सहयोगी कागजात सदस्यहरुलाई बैठक बस्ने दिन अगावै यथासक्य उपलव्ध गराउनु पर्दछ वा सजिलै उपलब्ध हुन सक्ने गरी व्यवस्था मिलाउनुपर्दछ ।

 ४. साधारण सभाको बैठकमा उद्घाटनको कार्यक्रम राख्नु हुदैन तथा विचार–विमर्शका लागि पर्याप्त समय छुट्टयाउनु पर्दछ । तर यसमा लेखिएको कुनै कुराले संस्था स्थापना दिवसको अवसरमा उद्घाटनको कार्यक्रम राख्न वाधा पर्ने छैन ।

 ५. साधारणसभाको बैठकको निर्णय बैठकको अध्यक्षता गर्ने व्यक्ति उपस्थित सञ्चालकहरुका साथै समितिको कुल सदस्य संख्या भन्दा कम्तीमा एक जना बढी हुने गरी बैठकले उपस्थित साधारण सदस्यहरु मध्येबाट चुनेका सदस्यहरुले प्रत्येक पानामा सहीछाप गरी प्रमाणित गर्नुपर्दछ ।

 ६. ऐन तथा नियमावलीको व्यवस्था अनुसार सदस्य सङ्ख्या दुई हजार नाघेपछि एकै स्थानमा सबैजना जम्मा भएर साधारण सभाको बैठक गर्न असुविधा परी पायकको स्थान-स्थानमा समान कार्यसूची राखेर साधारण सभा डाक्नुपर्दा प्रत्येक स्थानमा सञ्चालक तथा लेखा सुपरिवेक्षण समितिका पदाधिकारीहरु सबैलाई उपस्थितिका लागि डाक्नुपर्छ।

 ७. उपदफा (६) मा उल्लिखित अवस्थामा सबै बैठकहरुको अध्यक्षता गर्ने व्यक्तिहरुका साथै समितिका पदाधिकारीको जम्मा संख्याको कम्तिमा दोब्बर सङ्ख्या पुग्ने गरी प्रत्येक बैठकबाट कम्तीमा तीन जनाका दरले चुनिएका प्रतिनिधिहरुले साधारणतया अन्तिम बैठक बसेको सात दिनभित्र संस्थामा जम्मा भएर प्रत्येक पानामा सहीछाप गरी बैठकको निर्णय प्रमाणित गर्नेछन्।

 ८. उपदफा (६) को अवस्थामा प्रत्येक बैठकको निर्णय अध्यक्षता गर्न व्यक्ति र उपदफा (७) बमोजिम चुनिएका प्रतिनिधिहरुले प्रत्येक पानामा सहीछाप गरी प्रमाणित गर्नेछन्।

 ९. उपदफा (५) मा जुनसुकै कुरा लेखिएको भए तापनि सबै वा कुनै बैठकको अध्यक्षता गरेकोमा बाहेक सञ्चालक वा लेखा समितिका पदाधिकारीहरुले उपदफा (७) बमोजिम प्रमाणित हुने बैठकको निर्णय प्रमाणित गर्नु आवश्यक हुने छैन।

 १०.साधारण सभाको बैठकको कार्यविधिका सम्बन्धमा र अन्य व्यवस्था दर्ता गर्ने अधिकारीले तोकिदिए बमोजिम हुनेछ ।

२९. बार्षिक साधारण सभाको काम, कर्तव्य र अधिकारः

 १. बार्षिक साधारण सभाका कार्यहरु देहाय बमोजिम हुनेछन् ।

 क. वार्षिक कार्यक्रम तथा बजेट स्वीकृत गर्ने ।

 ख. वार्षिक लेखा परिक्षण प्रतिवेदन अनुमोदन गर्ने ।

 ग. समिति वा लेखा सुपरिवेक्षण समितिको निर्वाचन तथा विघटन गर्ने ।

 घ. सञ्चालक वा लेखा सुपरिवेक्षण समितिको संयोजक वा सदस्यलाई पदबाट हटाउने ।

 ङ. समिति वा लेखा सुपरिवेक्षण समितिको वार्षिक प्रतिवेदन पारित गर्ने ।

 च. विनियम तथा आन्तरिक कार्यविधि पारित गर्ने ।

 छ. बार्षिक हिसाव जाँच गराउन लेखापरिक्षक नियुक्ती गरी सो को जानकारी दर्ता गर्ने अधिकारी/ नियामक निकाय समक्ष पेश गर्ने, लेखापरिक्षकको पारिश्रमिक तथा सुविधा निर्धारण गर्ने ।

 ज. संस्था एकीकरण वा विघटन सम्बन्धी निर्णय गर्ने ।

 झ. पारिश्रमिक लगायतका सुविधा तोक्ने ।

 ञ. बार्हिय दायित्व स्वीकार गर्ने ।

 ट. सदस्यको दायित्व मिनाहा गर्ने ।

 ठ. समितिलाई आवश्यक निर्देशन दिने ।

 ड. विनियममा तोकिए बमोझिम अन्य कार्यहरु गर्ने ।

 ढ. संचालक समितिलाई मार्गदर्शन दिने ।

 २. साधारण सभाको निर्णयहरुको अभिलेख अध्यक्ष र प्रमाणित गर्ने टोलीद्धारा प्रमाणित गराई सुरक्षित राख्नुपर्छ ।

 ३. संस्था विघटन, एकिकरण वा विभाजन गर्नुपर्ने भएमा सहकारीको ऐन, नियम, निर्देशिका, कार्यविधि र दिगदर्शन बमोजिम गरिनेछ ।

३०. साधारण सभाको निर्णय अनिवार्य हुनेः

 यस विनियममा अन्यत्र जुनसुकै कुरा लेखिएको भए तापनि देहायको बिषयमा साधारण सभाको निर्णय अनिवार्य हुनेछ

 क. संस्थाको कार्यसञ्चालनका लागि सदस्यता कार्यविधि, शेयर बिक्रि कार्यविधि, बचत परिचालन कार्यविधि परामर्शदाता नियुक्ति कार्यविधि, ऋण व्यवस्थापन कार्यविधि, कर्मचारी प्रशासन (मानव संसाधन) कार्यविधि, आर्थिक प्रशासन लगायतका कार्यविधिहरु बनाई सञ्चालक समितिको बैठकले पारित गरी साधारण सभाले स्वीकृति गरेर लागु गर्नुपर्नेछ ।

 ख. संस्थाले कुनै निकायबाट ऋण लिने वा अन्यथा दिर्घकालिन भैपरि दायित्व सृजना गर्ने ।

 ग. बचत तथा ऋणको व्याजदर निर्धारण गर्ने ।

 घ. संस्थाको स्वीकृत दरबन्दीमा योग्यताका आधारमा व्यवस्थापक लगायत अन्य कर्मचारी छनौट गरी नियुक्ति दिने र कर्मचारीको तलब, भत्ता एवम् सुविधा निर्धारण गर्ने।

 ङ. ऋण मिनाहा सम्बन्धी प्रस्ताव उपर छलफल र निर्णय गर्ने।

 च. लेखापरिक्षकको नियुक्ति गर्ने र पारिश्रमिक तोक्ने ।

 छ. बार्षिक कार्यक्रम बजेटका साथै जुनसुकै योजना, नीति, रणनीति पारित गर्ने ।

 ज. संचालक वा लेखासुपरिवेक्षण समितिका पदाधिकारीहरुको सुविधा तोक्ने वा संस्थाको खर्चमा निजहरुलाई वैदेशिक सभा, व्यापार मेला वाअवलोकन भ्रमण पठाउने ।

 झ. साधारण सभाका बैठकका निर्णयहरु प्रमाणित गर्न बैठकको अध्यक्षता गर्ने ब्यक्ति उपस्थित संचालक समितिका साथै समितिको कुल संख्या भन्दा कम्तिमा एक जना बढि हुने गरि साधारण सदस्यहरुवाट मनोनयन गरि निर्णय पुस्तिका प्रमाणित गर्नु पर्दछ ।

३१. गाउँ /टोल /उपक्षेत्रीय बैठकः

 १ संस्थाका समस्त क्रियाकलापमा साधारण सदस्यहरु सबैको नियमित रुपमा प्रत्यक्ष एवम् रचनात्मक सहभागिता सुगम बनाउन कार्यक्षेत्र अन्तर्गत साधारणतया ३० जना भन्दा बढि सदस्य पर्ने पायकको ठाउँ, टोल वा उपक्षेत्रमा संकलन, वितरण वा परिचालन सेवा संयोजनको विन्दु पारेर साधारण सभाबाट तोकिए अनुसार उपक्षेत्र कायम गरिनेछ ।

 २. उपदफा (१) बमोजिम कायम गरिएको प्रत्येक गाउँ/टोल/उपक्षेत्र भित्रका सदस्यहरु सबैजना स्वतः सहभागी हुने गरि सदस्य सहभागिताको विस्तारित मञ्चको रुपमा उपक्षेत्रिय बैठक संचालन गरिनेछ।

३२. गाउँ/टोल /उपक्षेत्रिय बैठकका कार्यहरु

 (१) गाँउ/ टोल/ उपक्षेत्रिय बैंठकका कार्यहरु देहाय बमोजिम हुनेछन् ।

 क. सदस्यहरुको आर्थिक उन्नयनका लागि समस्या तथा सम्भावनाहरुको सहभागितामुलक लेखाजोखा गरेर व्यवसायिक योजना तर्जुमा गरि संस्थामा पठाउने ।

 ख. सदस्यहरुका साथै समुदायका सबैले सामना गर्नुपरिरहेको सामाजिक जिवन, बिकाश र संरक्षण तर्फका साझा समस्याहरुको सम्बोधनका लागि सरोकारवालाहरु संग मिलेर कार्ययोजनाहरु तर्जुमा एवम् कार्यान्वयन व्यवस्था मिलाउने ।

 ग. शिक्षा शिविर लगायतका शैक्षिक एवम् जनचेतना मुलक गतिविधिहरु विस्तार गरेर समुदायमा सहकारी जागृति ल्याउने ।

 घ. संस्थााका सेवाहरुको सञ्चालनमा क्रियाकलाप केन्द्रको रुपमा कार्य, स्रोत तथा साधनको जिम्मा लिएर सक्रिय भुमिका खेल्ने ।

 ङ. नेपाल सरकार, प्रदेश सरकार निकायहरु, स्थानिय सरकार र गैह्र सरकारी संगठनहरुवाट प्राप्त हुने सेवाहरुमा सदस्यहरुको पहुँच दिलाउन संस्था मार्फत प्रदायकहरुसंग सम्पर्क स्थापना, बैठकमा आमन्त्रण, सहकार्यको प्रस्ताव समेतका पहलकदमि लिने ।

 च. समुदायका विपन्न सदस्यहरुसम्म सदस्यता विस्तार गर्नुका साथै संस्था तथा सम्बन्धित प्रदायकहरुबाट प्राप्त हुने सेवाहरुमा उनीहरुको पहुँच स्थापित गराउने ।

 छ. संस्थाको नेतृत्व पङ्तिले सदस्यहरुको अपेक्षाअनुसार कार्य गरे, नगरेको बहस चलाएर बिचलनहरुमा खबरदारी गर्ने ।

 ज. आफ्नै प्रयासबाट जीविकोपार्जनका आधारहरु फराकिला पार्न सकिन्छ भन्नेखालका रचनात्मक अभ्यासहरुबाट पहिचान बनाउने ।

 झ. यस विनियमका व्यवस्थाका साथै साधारण सभाबाट भएका निर्णयहरुको कार्यान्वयन एवं सोको सिलसिलामा आवश्यक अन्य कार्यहरु गर्ने ।

 २. समितिले संस्थाको रणनीति, व्यवसायिक योजना वा कार्यक्रम बजेट तर्जुमा गर्दा गाउँ÷ टोल÷ उपक्षेत्रीय बैठकबाट प्राप्त प्रस्तावहरुमा ध्यान दिनुका साथै आम रुपमा सदस्यहरुलाई असर पर्ने खालका कुनै प्रस्तावको मस्यौदामा गाउँ/ टोल/उपक्षेत्रीय बैठकको प्रतिक्रियाको विवरण समेत खुलाएर साधारण सभामा पेश गर्नु पर्नेछ ।

३३. गाउँ/टोल/उपक्षेत्रीय बैठकको कार्यव्यवस्था

 १. गाउँ/ टोल/ उपक्षेत्रीय बैठकको कार्यव्यवस्था मिलाउन देहाय बमोजिमको संयोजन समिति रहनेछ

 क. दफा ३९ बमोजिम गाउँ/टोल/उपक्षेत्रिय बैठकको प्रतिनिधित्व गर्ने समितिको सदस्य– संयोजक

 ख. सदस्यहरु मध्येबाट निर्वाचित– कोषाध्यक्ष

 ग. सदस्यहरु मध्येबाट निर्वाचित दुई जना – सदस्य

 घ. सदस्यहरु मध्येबाट निर्वाचित– सदस्य – सचिव

 २. उपदफा (१) बमोजिम संयोजन समिति गठन गर्दा उपलब्ध भएसम्म कम्तीमा दुई जना महिला हुनुपर्नेछ ।

 ३. गाउँ/ टोल/उपक्षेत्रीय बैठक प्रत्येक महिना कम्तिमा एकपल्ट पर्ने गरी आवश्यकता अनुसार बस्नेछ।

 ४. गाउँ/टोल/उपक्षेत्रीय बैठकमा अन्तर्गतका सबै सदस्यहरुलाई अनिवार्य रुपमा डाक्नुपर्नेछ । तर यसमा लेखिएको कुनै कुराले बैठकको कार्यसूची तयार पार्ने वा निर्णय कार्यान्वयन गर्ने सिलसिलामासंयोजन समितिकासदस्यहरु मात्र बसी बैठक राख्न बाधा पर्नेछैन ।

 ५. गाउँ/टोल/उपक्षेत्रीय बैठकको गणपूर्ति ५१ प्रतिशत हुनेछ र उपस्थित सदस्यहरुको बहुमतबाट जुनसुकै निर्णय गर्न सकिनेछ ।

परिच्छेद ६

 प्रतिनिधिमूलक अंगहरु

३४. सञ्चालक समिति

 १. संस्थाको दैनिक कार्यसञ्चालनका लागि साधारण सभाले एक अध्यक्ष, एक उपाध्यक्ष, एक सचिव, एक कोषाध्यक्ष र ...... जना सदस्यहरु समेत गरि जम्मा (५-९) जनाको सञ्चालक समिति गठन गर्नेछ ।

 २. उपदफा (१) बमोजिम समितिको गठन गर्दा अध्यक्ष, उपाध्यक्ष, सचिव र कोषाध्यक्षका साथै सदस्यहरुको निर्वाचन साधारण सभामा उपस्थित सम्पूर्ण सदस्यहरु मध्येबाट निर्वाचन गरिने छ ।

 ३. उपदफा (२) बमोजिम निर्वाचन गर्दा उपलब्ध भए सम्म कम्तीमा ३३ प्रतिशत महिला निर्वाचित हुने गरी महिला सदस्यहरु मध्येबाट उम्मेदवार बन्ने गरी साधारण सभाले निर्णय गर्नेछ ।

 ४. संचालकहरुको पदावधि चार बर्ष हुनेछ तथा उनीहरु पुनः निर्वाचित हुन सक्नेछ ।तर एकै व्यक्ति लगातार दुईपटक भन्दा बढी अध्यक्षमा निर्वाचित हुन सक्ने छैन।

 ५. संचालकको पद कुनै कारणबाट रिक्त हुन आएमा बाकी अवधिका लागि उपनिर्वाचनबाट पूर्ति गरिनेछ।

 ६. उपदफा (५) बमोजिम उपनिर्वाचन गर्दा उपदफा (३) बमोजिम महिला सदस्यहरु मध्येबाट उम्मेदवार भई निर्वाचित भएको पद रिक्त भएको भए तदनुसार नै गरिने छ ।

 ७. नयाँ समितिको निर्वाचन नभए सम्म मौजुदा समितिले नै कार्य गर्नेछ ।

 ८. एकै परिवारको एकभन्दा बढी सदस्य एकै अवधिमा समितिको उम्मेदवार बन्न र निर्वाचित हुन सक्ने छैनन्।

३५. संचालक समितिको काम, कर्तव्य र अधिकार

 देहाय बमोजिम संचालक समितिको काम, कर्तव्य र अधिकार हुनेछन् ।

 १. सहकारी मूल्य, मान्यता र सिद्धान्त बमोजिम सहकारी संस्थाको सञ्चालन गर्ने।

 २. आर्थिक तथा प्रशासकीय कार्य गर्ने, गराउने ।

 ३. प्रारम्भिक साधारण सभा, विशेष साधारण सभा तथा वार्षिक साधारण सभा बोलाउने ।

 ४. साधारणसभाका निर्णयहरु कार्यान्वयन गर्ने, गराउने ।

 ५. संस्थाको नीति, योजना, बजेट तथा वार्षिक कार्यक्रमको तर्जुमा गरी साधारणसभा समक्ष पेश गर्ने ।

 ६. संस्थाको सदस्यता प्रदान गर्ने तथा सदस्यताबाट हटाउने ।

 ७. शेयर नामसारी तथा फिर्ता सम्बन्धी कार्य गर्ने ।

 ८. सम्बन्धित संघहरुको सदस्यता लिने ।

 ९. विनियम तथा आन्तरिक कार्यविधि तयार गरी साधारण सभामा पेश गर्ने।

 १०. संस्थाको कार्यक्षेत्रभित्र संस्थाको कारोबार र व्यवसाउको हित प्रवर्द्धनको लागि आवश्यक कार्य गर्ने, गराउने ।

 ११. विनियममा तोकिए बमोजिम अन्य कार्यहरु गर्ने ।

३६. संचालक समितिको बैठक

 समितिको बैठकको प्रक्रिया देहाय बमोजिम हुनेछ ।

 १. संचालक समितिको बैठक एक बर्षको कम्तिमा १२ पटक बस्नेछ । तर दुई बैठक बीचको अवधि ४५ दिन भन्दा बढी हुनेछैन ।

 २. संचालक समितिको बैठकमा संचालकहरुको जम्मा संख्याको कम्तिमा ५१ प्रतिशत संचालकहरु उपस्थित भएमा बैठक संचालनको लागि गणपुरक संख्या पुगेको मानिनेछ ।

 ३. संचालक समितिको बैठकमा बहुमतको निर्णय मान्य हुनेछ र मत बराबर भएमा अध्यक्षता गर्ने ब्यक्तिले निर्णयक मत दिन पाउनेछ ।

 ४. संचालक समितिको बैठकमा उपस्थित संचालकहरु, छलफल भएको विषय र तत् सम्बन्धमा भएको निर्णयको विवरण छुट्टै किताब (निर्णय पुस्तिका) मा लेखी अध्यक्षद्वारा प्रमाणित गराई सुरक्षित राखिनेछ ।

 ५. संचालक समितिको बैठकको अध्यक्षता अध्यक्षले, अध्यक्षको अनुपस्थितिमा उपाध्यक्षले र उपाध्यक्ष समेतको अनुपस्थितिमा संचालकहरु मध्येवाट छानिएका संचालकले गर्नेछ ।

३७. लेखा सुपरिवेक्षण समिति

 १. नियमित रुपमा संस्थाको आन्तरिक लेखा परिक्षणका साथै आर्थिक कार्यविधिहरुको पालना बाट संस्थामा वित्तिय सुशासन कायम गराउन साधारणसभाले एक जना संयोजक र दुई जना सदस्यहरु रहेको लेखा सुपरिवेक्षण समिति गठन गर्नेछ ।

 २. उपदफा (१) बमोजिम लेखासुपरिवेक्षण समिति गठन गर्दा साधारणसभाका सम्पूर्ण सदस्यहरु मध्येबाट निर्वाचन गरिनेछ ।

 ३. लेखा सुपरिवेक्षण समितिका संयोजक वा सदस्यहरुको पदावधी तथा रिक्त पद पूर्ति ब्यवस्था संचालक सरह हुनेछ ।

३८. लेखा सुपरिवेक्षण समितको काम, कर्तब्य र अधिकार

 लेखा सुपरिवेक्षण समितिको काम, कर्तब्य र अधिकार देहाय बमोजिम हुनेछ ।

 क. संस्थाको लेखा सम्बन्धी हिसाब कितावको जाँच सोहि संस्थाको आन्तरिक लेखा परिक्षण शाखाबाट गराउने तर आन्तरिक लेखा परिक्षण शाखा नभएमा कर्मचारी वा सदस्यबाट गर्ने गराउने ।

 ख. आन्तरिक लेखा परिक्षणबाट औल्याईएका त्रुटि तथा समस्याहरु र सुझावहरु बारे अध्ययन गरी सोको सुधार गर्न समिति मार्फत कारवाही चलाउने ।

 ग. साधारणसभामा लेखा सम्बन्धि वार्षिक प्रतिवेदन पेश गर्ने र सो प्रतिवेदनमा खातापाता लेखा सम्बन्धी अभिलेख आर्थिक अनुशासन, हिना मिना, पेश्की आदि वारे उल्लेख गर्ने ।

 घ. आफुले पटक पटक दिएको सुझाव कार्यान्वयन नभएको, संस्थाको नगद तथा जिन्सीको हिनामिना भएको वा संस्था आर्थिक संकटमा पर्न लागेको अवस्था भएमा सोको ठोस कारण खुलाइ विषेश साधारण वोलाउन संचालक समितिलाई सिफारिस गर्ने ।

३९. संचालक समिति वा लेखासुपरिवेक्ष समितिको सदस्यमा बहाल रहन नसक्ने अवस्था

 देहायका अवस्थामा कुनै पनि ब्यक्ति संचालक वा लेखा सुपरिवेक्षण समितिको सदस्यको पदमा रहन सक्ने छैन ।

 १. उचित कारण खोली समितिलाई लिखित रुपमा जनाउ नदिई लगातार ३ पटक सम्म समितिको बैठकमा अनुपस्थित रहेमा ।

 २. साधारणसभाको बहुमतले मनासिव कारण देखाई हटाउने निर्णय गरेमा ।

 ३. पदबाट दिएको राजिनामा स्वीकृत भएमा ।

 ४. जानाजानी संस्थाको हित तथा ख्यातिमा प्रतिकुल प्रभाव पर्ने कुनै काम गरेको प्रमाणित हुन आएमा।

 ५. जानाजानी संस्थालाई हानी पुग्ने गरी आफ्नो ब्यक्तिगत फाईदा हुने कार्यगरेको प्रमाणित भएमा ।

 ६. विनियमको दफा १०, ११ र १२ बमोजिम सदस्यता समाप्त भएमा ।

 ७. अध्यक्ष वा संयोजकको हकमा साधारणसभाले राजिनामा स्वीकृत गरेमा र अन्य पदाधिकारीको हकमा अध्यक्ष वा संयोजकले राजीनामा स्वीकृत गरेमा ।

४०. उप–समितिहरु को गठन

 समितिले संस्थाको उदेश्य र कार्यहरु संचालन गर्न आवश्यकता अनुसार अन्य उप–समितिहरुको गठन गर्न सक्नेछ । समितिले यसरी उप–समितिको गठन गर्दा त्यस्तो उप–समितिले गर्नुपर्ने काम, कार्यसम्पन्न गर्नुपर्ने अवधि तथा निजहरुको शर्त तथा सुविधाहरु तोकिदिन सक्नेछ । संचालक समितिले देहायका आवश्यकता विभिन्न उप–समितिको गठन गर्न सक्नेछ ।

 (उपसमितिको नामहरु उल्लेख गर्ने...)

४१. प्रतिनिधित्व

 सहकारी संस्थाको तर्फबाट प्रतिनिधित्व गर्ने प्रमुख जिम्मेवार ब्यक्ति अध्यक्ष हुनेछ । संस्था सदस्य भएको विषयगत संघ, जिल्ला सहकारी संघ, राष्ट्रिय सहकारी बैंक वा अन्य निकायमा प्रतिनिधित्वका लागि संचालक समितिले निर्णय गरी प्रतिनिधी तोक्न सक्नेछ । त्यस्तो प्रतिनिधिले संस्थाको तर्फबाट निर्वाचित हुने, मतदान गर्ने, हस्ताक्षर गर्ने तथा संस्थाको राय ब्यक्त गर्ने अधिकार प्राप्त गर्नेछ ।सम्भव भएसम्म संस्थामा सदस्यहरुको आवद्धताको आधारमा समावेशी, समतामूलक, क्षेत्रगत र विषयगत विज्ञलाई ध्यान दिई प्रतिनिधित्व सुनिश्चित गराइनेछ।

परिच्छेद–७

कार्यसंचालन

४२. उत्तरदायित्व श्रृंखला

 संस्थाको कार्य संचालनमा नियुक्त कर्मचारीहरु निर्वाचित समिति तर्फ र निर्वाचित प्रतिनिधिहरु साधारणसभा तर्फ उत्तरदायी रहने गरी उत्तरदायित्व श्रृंखला कायम गरिनेछ ।

४३. संञ्चालक समितिको काम, कर्तव्य र अधिकार

 निर्वाचित संञ्चालक समितिका सदस्य तथा लेखा सुपरिवेक्षण समितिका सदस्यहरु साधारणसभा प्रति उत्तरदायी हुनेछन् । सस्थामा निर्वाचित पदाधिकारी तथा सदस्यहरुको काम कर्तव्य र अधिकार देहाय बमोजिम हुनेछ ।

 (क) अध्यक्षको काम, कर्तव्य र अधिकार देहायबमोजिमको हुनेछ

 १. अध्यक्षले समितिको बैठक तथा साधारणसभाको बैठकको अध्यक्षता गर्ने ।

 २. साधारण सभाद्वारा स्वीकृत वार्षिक नीति तथा कार्यक्रम एवम् निर्णयहरु र सञ्चालक समितिका निर्णयहरूका साथै लेखा सुपरिवेक्षण समितिले दिएको सुझावको कार्यान्वयन गर्ने गराउने ।

 ३. संस्थाको चल, अचल सम्पत्तिको रेखदेख, संरक्षण एवम् उचित प्रयोगको व्यवस्था मिलाउने ।

 ४. सञ्चालकहरूलाई आ–आफ्नो जिम्मेवारी वहन गर्न गराउन सहयोग र समन्वय गर्ने साथै आवश्यक निर्देशन दिने ।

 ५. सञ्चालकका कुनै सदस्यले दिएको राजीनामा सम्बन्धि निर्णय गर्ने ।

 ६. संस्थाको काम कारवाहीको सम्बन्धमा आवश्यकता अनुसार अन्य संघ, संस्था वा निकायमा संघको तर्फवाट प्रतिनिधित्व गर्ने, गराउने ।

 ७. समितिको वैठक नबसेको अवस्थामा अपर्झट कुनै कार्य गर्न आवश्यक भएको र तत्कालमा उक्त कार्य नभए संस्थालाई हानी नोक्सानी हुने भएमा सो कार्य गरी वा गराई आगामी बैठकमा अनुमोदनको लागि पेश गर्ने ।

 ८.साधारण सभा तथा समितिको बैठकमा कुनै विषयमा मतदान भइ मत बराबर भएमा निर्णायक मत दिने ।

 ९.संस्थाको कुनै काम कारवाहीको सम्वन्धमा आवश्यकतानुसार जाँचबुझ गर्ने, निरिक्षण गर्ने, गराउने।

 १०.संस्थालाई नेतृत्व प्रदान गर्ने र यसका लागि सदैव सक्रिय रहने ।

 ११.संस्थाको हित तथा उद्देश्य प्राप्तिका लागि आवश्यक पहल गर्ने ।

 १२.विनियमका व्यवस्थाहरूको पूर्ण पालना गर्न गराउन तदारुकता देखाउने ।

 १३.सहकारीका सिद्धान्तहरू र सहकारी ऐन, नियम तथा सहकारी विभागका निर्देशनहरूको पालना गर्ने/गराउने ।

 १४.सम्बन्धित निकायको निर्देशन तथा सुझावहरूको पालना गर्ने/गराउने साथै यस विनियम बमोजिम दिनुपर्ने सूचना वा प्रतिवेदनहरू समयमा नै पेश गर्ने।

 १५.संस्थाको अनुगमन, नियमन गर्नका लागि अख्तियारी प्राप्त गरेका नेपाल सरकारका अन्य निकायहरू जस्तै नेपाल राष्ट्र बैक, सहकारी विभाग, सहकारी कार्यालय वा सम्बन्धित निकाय वा सहकारीका संम्बन्धित छाता संघ वा अन्य निकायहरूबाट गरिने अनुगमन निरीक्षण कार्यमा सहयोग गर्ने एवम् प्राप्त निर्देशन र सुझावहरूको पालना गर्ने/गराउने ।

 १६.छाता संघ/संस्थामा प्रतिनिधित्व गर्ने/गराउने ।

 ख. उपाध्यक्षको काम, कर्तव्य र अधिकार देहाय बमोजिमको हुनेछ

 १. अध्यक्षको काममा सहयोग पुर्याउने ।

 २. अध्यक्षले लिखित रूपमा प्रत्यायोजित गरेका वा तोकेका कार्यहरू गर्ने ।

 ३. अध्यक्षको अनुपस्थितिमा अध्यक्षले गर्ने सम्पूर्ण कार्यहरू गर्ने ।

 ४. समितिको बैठकमा अन्य सदस्य सरह भाग लिने र निर्णयमा मत दिने ।

 ५. समितिको निर्णयअनुसार तोकिएको जिम्मेवारी वहन गर्ने ।

 ग. सचिवको काम, कर्तव्य र अधिकार

 १. अध्यक्षको निर्देशानुसार साधारणसभाको अधिवेशन तथा समितिको बैठक बोलाउने,

 २. साधारणसभा तथा समितिद्वारा पारित निर्णयहरू कार्यान्वयन गर्ने गराउने,

 ३. साधारणसभाको अधिवेशन र समितिको बैठकको कार्यसूचि तयार गर्ने, सूचना निकाल्ने, बैठकको निर्णय पुस्तिकाहरू राख्ने र निर्णयहरू सदस्यहरूलाई पठाउने,

 ४.साधारणसभाबाट निर्णय गर्नुपर्ने कुनै विवादस्पद निर्णयहरू भए पुनः छलफल एवम् निर्णयार्थ पेश गर्ने,

 ५. साधारणसभा र समितिबाट भएका निर्णयहरू कार्यान्वयन गर्ने गराउने,

 ६. अध्यक्षले तोकेका अन्य काम गर्ने गराउने,

 ७. संस्थाका प्रशासनिक कार्यमा स्वयम् संलग्न भई प्रबन्ध, निरीक्षण, निर्देशन दिने ,

 ८. कर्मचारी प्रशासन सम्बन्धी कार्य गर्ने, गराउने ।

 घ. सहसचिवको काम, कर्तव्य र अधिकार

 १. सचिवको अनुपस्थितिमा निजका तोकिएका कार्यहरू गर्ने,

 २. संस्थाका अभिलेखहरू सुरक्षित गर्न लगाउने,

 ३. निर्णय कार्यान्वयन भए/नभएको अनुगमन गर्ने,

 ४. बैठकलगायत साधारणसभाका निर्णयहरूको अभिलेख अद्यावधिक गर्न सहयोग पु¥याउने,

 ५. सञ्चालक बैठकमा आवश्यक राय सुझाव दिने,

 ६. संस्थाको आवश्यकताअनुसार तोकिएको उपसमितिको संयोजक भई काम गर्ने,

 ७. सञ्चालक समितिको निर्णयबाट प्राप्त अन्य जिम्मेवारीहरू पूरा गर्ने ।

 ङ. कोषाध्यक्षको काम, कर्तव्य र अधिकार

 १. संस्थाको आर्थिक कारोबार सम्बन्धी जिम्मा लिने,

 २. संस्थाको उद्देश्य प्राप्तिका लागि उपयुक्त लेखा पुस्तिका नियमानुसार दुरूस्त राख्ने, राख्न लगाउने,

 ३. साधारणसभा तथा समितिले मागेका बखत संस्थाको दैनिक कारोबारसँग सम्बन्धित विवरण उपलब्ध गर्ने गराउने,

 ४. साधारणसभा तथा समिति समक्ष आर्थिक प्रतिवेदन एवम् आगामी आर्थिक वर्षको बजेट पेश गर्ने,

 ५. संस्थाको कोषमा वृद्धि गर्ने तर्फ प्रयत्नशील हुने,

 ६. आर्थिक कारोबारको सञ्चालन, रेखदेख, नियन्त्रण र निर्देशन दिने,

 ७. आन्तरिक एवम् अन्तिम लेखा परिक्षण कार्यमा सहयोग गर्ने,

 ८. संस्थाको दैनिक आर्थिक कारोबार सम्बन्धी सम्पूर्ण पत्र व्यवहार, जनसम्पर्क राख्ने,

 ९. संस्थाको चल अचल सम्पत्तिको रेखदेख, संरक्षण, सम्वर्धन, नियन्त्रण गर्ने,

 १०.उप–समितिहरूलाई कार्यक्रम सम्बन्धी ठोस सुझाव र समन्वय राख्ने,

 ११.संस्थाकोे हित तथा उद्देश्य प्राप्तिका लागि आवश्यक अन्य काम गर्ने गराउने ।

 च. सदस्यको काम, कर्तव्य र अधिकार देहाय बमोजिमको हुनेछ

 १. सञ्चालक समितिको बैठकमा नियमित रूपमा सहभागी हुने ।

 २. संस्थाको हित र विकास कार्यमा आवश्यक सहयोग पु¥याउने ।

 ३. निर्णयअनुसार विभिन्न उप समितिहरूमा रही तोकिएको जिम्मेवारी वहन गर्ने ।

 ४. बैठकबाट गरिने निर्णयहरू संस्थाको हितका लागि हुनु पर्ने विषयमा सजग रहने ।

 ५. सहकारीका सर्वमान्य सिद्धान्तहरू, सहकारी ऐन नियम, संस्थाको स्वीकृत विनियम र अन्य नीतिहरूको विरुद्ध हुने गरी संस्था सञ्चालन हुन नदिने ।

 ६. संस्थासँग आवद्ध सम्पूर्ण सदस्यहरूको प्रतिनिधिको रूपमा सदस्यहरूको हित प्रवध्र्दन हुने काम गर्ने गराउने ।

४४. व्यवस्थापकको नियुक्ति

 १. समितिले संस्थाको ब्यवस्थापन पक्षलाई स्वस्थ एवम् प्रभावकारी रुपमा अघि बढाउनका लागि ब्यवस्थापक एवम् अन्य कर्मचारीको योग्यता, छनौट, नियूक्ति, तलब निर्र्धारण र अन्य सुविधाहरु सम्बन्धी संस्थाको प्रशासनिक नियम साधारणसभा बाट अनुमोदन गराई लागु गर्नुपर्नेछ ।

 २. संस्थाको कर्मचारी प्रशासन नियमावली बमोजिम प्रकृया पूरागरी संचालक समितिले ब्यवस्थापकको नियुक्ति गर्नेछ । तर कर्मचारी प्रशासनको नियमावली नबनेको अवस्थामा साधारण सभाबाट पारित निर्णय बमोजिम प्रकृया अपनाई नियुक्ती गर्ने ब्यवस्था मिलाईनेछ ।

 ३. संस्थामा अन्य आवश्यक कर्मचारीहरु नियुक्ति गर्दा खुल्ला प्रतिस्पर्धाको आधारमा साधारणसभाको निर्देशन अनुरुप वा कर्मचारी प्रसाशन नियमावली अनुसार गरिनेछ ।

 ४. दफा ४४ को (२) बमोजिम नियुक्त हुन नसकेमा समितिले संस्थाको कुनै संचालकलाई प्रबन्धकिय कर्मचारीको रुपमा तोक्न सक्नेछ । तर सहकारी ऐन नियम प्रतिकुल हुनेगरी ब्यवस्था गरिने छैन ।

४५. ब्यवस्थापकको काम, कर्तब्य र अधिकार

 क. संस्थाको आर्थिक तथा प्रशासनिक कार्यको पूर्ण जिम्मेवारी वहन गरी अध्यक्षलाई सहयोग गर्ने ।

 ख. संस्थाको सदस्यता आवेदन फारम संकलन एवम् वितरण गरी समितिमा प्रस्तुत गर्ने ।

 ग. साधारणसभा, समितिका सवै बैठकहरुमा भागलिने र निर्णय लिने कामका लागि सदस्यहरु लाई आवश्यक सूचना उपलब्ध गराउने ।

 घ. वार्षिक योजना तथा बजेट निर्माणका लागि समितिलाई सहयोग गर्ने ।

 ङ. संस्थाका सदस्यहरु लाई शैक्षिक एवम् तालिम कार्यक्रमहरुको योजना बनाई शिक्षा उप–समिति मार्फत संचालन गर्न सहयोग पु¥याउने ।

 च. संस्थाका सवै कर्मचारीहरुको काम कारबारहीहरु सुचारु रुपमा संचालन गराउने र कर्मचारीहरु विच समन्वय गर्ने ।

 ज. जनसंम्पर्क सम्बन्धि अन्य काम गर्ने गराउने ।

 झ. समिति प्रति उत्तरदायी हुने ।

 ञ. विभिन्न उप–समितिको सदस्य सचिव भई काम गर्ने ।

 ट. समितिले तोकेको कार्यहरु गर्ने गराउने ।

४६. विशेष जिम्मेवारी

 समिति, अध्यक्ष र व्यवस्थापकले यस विनियममा अन्यत्र उल्लेखित काम, कर्तब्य र अधिकारका साथै सम्पत्ति शुद्धिकरण निवारण कानुन अन्तर्गत संस्थाले सम्पादन गर्नुपर्ने कार्यहरु सम्पादन गर्ने, गराउने विशेष जिम्मेवारी समेत वहन गर्नुपर्नेछ । कुनै कारणवश व्यवस्थापक नियुक्त हुन नसकेमा समितिको निर्देशनको आधारमा प्रबन्धकीय कर्मचारीको रुपमा संस्थाको सचिव वा कोषाध्यक्षले काम गर्नु पर्नेछ ।

४७. कर्मचारी नियुक्ति तथा सेवाका शर्त

 १. साधारणसभा बाटपारित कर्मचारी प्रशासन नियमावली अनुरुप मात्र कर्मचारीको नियुक्ति गर्ने र सेवा सुविधा उपलब्ध गराइनेछ । तर कर्मचारी प्रशासन नियमावली नबनुन्जेल सम्म साधारणसभाले पारित गरेका निर्णय बाहेकका कर्मचारीहरुलाई नियुक्ति गरि सेवा सुविधा उपलब्ध गराईने छैन ।

 २. संस्थाको कारोबार, कार्य अवस्था र संस्थाको आम्दानीको आधारमा औचित्यको पुष्टि हुने गरी कर्मचारी ब्यवस्था गर्ने जिम्मेवारी संचालक समितिको हुनेछ ।

 ३. उपदफा (१) र (२) प्रकृया नअपनाई औचित्यता पुष्टि गर्न नसकेमा कर्मचारीलाई उपलब्ध गराइएको सेवा सुविधा सम्बन्धमा संचालक समितिले स्वयंम जिम्मेवारी लिनुपर्नेछ ।

परिच्छेद–८

कोषको ब्यवस्था

४८. संस्थाको कोष

 १. संस्थाको एउटा छुट्टै कोष हुनेछ र सो कोषमा देहायका रकमहरु रहनेछन् ।

 क. शेयर लगायत संस्थाले आर्जन गरेका सवै किसिमका रकम तथा सम्पत्ति ।

 ख. नेपाल सरकार वा गैर सरकारी संघ संस्थाबाट प्राप्त अनुदानको रकम ।

 ग. विदेशी सरकार वा अन्तराष्ट्रिय दातृ संघ संस्था बाट प्राप्त अनुदानको रकम ।

 घ. संस्थाले शेयर विक्री गरेवापत प्राप्त रकम, नियमित बचत र सदस्यता वापत प्राप्त शुल्कहरु ।

 ङ. अन्य स्रोतबाट प्राप्त रकमहरु ।

 २. दफा ४८ को उपदफा (१) बमोजिम कोषको रकम विनियममा ब्यवस्था भए बमोजिमको कार्यमा खर्च गरिनेछ।

 ३. संस्थाले विदेशी सरकार वा अन्तराष्ट्रिय गैर सरकारी संघ संस्थाबाट ऋण रकम प्राप्त गर्नुअघि नेपाल सरकारको पूर्व स्वीकृती लिनेछ ।

 ४. दफा ४८ को उपदफा (१) बमोजिम प्राप्तहुने सवै प्रकारका रकम समितिले निर्णय गरेका कुनै बैंकमा संस्थाको नाममा बैंक खाता खोली जम्मा गरिनेछ ।

 ५. दफा ४८ को उपदफा (१) बमोजिमको कोषको खाता संचालन समितिको अध्यक्ष, उपाध्यक्ष र सचिव वा कोषाध्यक्ष मध्ये ३ जनाबाट खाता संचालन गरी कुनै दुई जनाको दस्तखतबाट कारोवार संचालन गरिनेछ । उपरोक्त निर्णय संचालक समितिको बहुमतबाट गरिएको हुनुपर्नेछ ।

४९. कोषको सुरक्षा

 (जोखिम विश्लेषण)

 १. समितिले ब्यवस्थापकको जिम्मामा रहने भनी तोकेको कोषको रकम ब्यवस्थापकको जिम्मामा रहनेछ।

 २. विनियमको दफा ४८ को उपदफा (१) मा उल्लेखित अवस्था बाहेक संस्थाको रकम कुनै बैंकमा संस्थाको नाममा खाता खोली जम्मा गर्नेछ ।

 ३. कोषको सुरक्षाको लागि संस्थाले प्रचलित कानुन बमोजिम स्थापित ख्यातिप्राप्त विमा कम्पनीमा सदस्यको शेयर, बचत र ऋण लगानी जस्ता रकमको सुरक्षणको लागि अनिवार्य रुपमा विमा गर्नुपर्नेछ ।

५०. कोषको उपयोग

 १. संस्थाको कोषको उपयोग ऐन, नियमावली तथा यस विनियमका ब्यवस्थाहरुको अधिनमा रहि संस्थाका उदेश्यहरु हासिल गर्ने गरी कार्यहरुको संचालनको लागि गरिनेछ ।

 २. संस्थाको कोषको रकम कुनै कम्पनीको शेयर खरिद गर्न वा निजि फर्म, विद्यालय, कलेज, नर्सिङ्ग होम, वा नाफामा सहभागी हुने खालको उद्योग, ब्यवसाय वा अन्य आयोजनामा लगाईने छैन ।

५१. खाता संचालन

 १. संस्थाको खाता बैंक, सहकारी बैंक, सहकारी संघमा संस्थाकै नामबाट कारोबार गर्दाको अवस्थामा अध्यक्ष, सचिव, कोषाध्यक्ष र व्यवस्थापक मध्ये कुनै दुईजनाको अनिवार्य दस्तखतबाट खाता संचालन गरिनेछ ।

५२. बचतको वितरण

 १. संस्थाको कुनै वर्षको खुद बचत (मुनाफा) को रकमबाट कम्तीमा २५ प्रतिशत जगेडा कोषमा जम्मा गरिनेछ ।

 २. उपदफा (१) बमोजिम जगेडा कोषमा सारेर बाँकी रहेको रकमलाई १०० प्रतिशत मानी सोको वितरण देहाय बमोजिम गरिनेछ ।

 क. संरक्षित पूँजि फिर्ताकोष कम्तीमा २५ प्रतिशत ।

 ख. सहकारी प्रवद्र्धन कोष ०.५ प्रतिशत ।

 उपदफा २ (क) र २ (ख) बमोजिम रकम घटाएर बाँकी रकमलाई १०० प्रतिशत मानी सोको वितरण देहाय बमोजिम कोषहरुमा (५-६५)% को बीचमा रहने गरि बाँडफाँड गरिनेछ ।

 क. शेयर लाभांष कोष ... प्रतिशत ।

 ख. सहकारी शिक्षा कोष ... प्रतिशत ।

 ग. कर्मचारी बोनस कोष ... प्रतिशत ।

 घ. सहकारी विकास कोष ... प्रतिशत ।

 ङ. घाटापूर्ति कोष ... प्रतिशत ।

 च. सामुदायिक बिकास कोष ... प्रतिशत ।

 छ. स्थिरीकरण कोष ... प्रतिशत ।

 ज. जोखिम व्यवस्था कोष ... प्रतिशत ।

५३. जगेडा कोष

 संस्थाको जगेडा कोषमा देहायका रकमहरु रहनेछन ।

 क. प्रत्येक आर्थिक बर्षमा संस्थाले गरेको कारोवारको हिसाब जाँच भए पछि खुद बचत (मुनाफा) बाट छुट्याईएको २५ प्रतिशत रकम ।

 ख. कुनै संघ संस्था वा निकायले प्रदान गरेको पूँजीगत अनुदानको रकम ।

 ग. स्थिर सम्पत्ति बिक्रिबाट प्राप्त रकम ।

५४. संरक्षित पूँजी फिर्ता कोष

 यस विनियमको दफा ५२ को उपदफा (२) को खण्ड (क) मा उल्लिखित कोषबाट नियमावली बमोजिम सदस्यले एक आ.व.मा गरेको कारोबारको आधारमा संरक्षित पुँजी फिर्ता गरिनेछ ।

५५. लाभांष वितरण नगरिने

 कुनै बर्षको शेयर लाभांष विनियमको दफा ५२ को उपदफा (३) को खण्ड (क) मा उक्त बर्षको खुद बचतबाट सारिएको रकम भन्दा बढी हुने गरी वा सदस्यले खरिद गरेको शेयरको रकमको १८ प्रतिशत भन्दा बढी हुने गरी बितरण गरिने छैन ।तर सञ्चित घाटा मिलान नगरी लाभांश बाँडफाँड गर्न पाइने छैन।

५६. जगेडा कोषमा रकम सार्नुपर्ने

 शेयर लाभांष कोष, संरक्षित पूँजी फिर्ता कोष र कर्मचारी बोनस कोष हरेक बर्ष वितरण गरिनेछ । यसरी बितरण नगरिएमा वा वितरण गर्दा नियम अनुसार हुन गएमा सोको बाँकी रहेको रकम र वितरण नगरिएको रकम सोही आर्थिक बर्षमा जगेडा कोषमा सारिनेछ ।तर जगेडा कोषमा घाटापूर्ति कोष र अन्य जोखिम कोषका रकमहरु सार्न सकिने छैन।

परिच्छेद ९

बचत निक्षेप संकलन र ऋण लगानी

५७. बचत संकलन गर्न सक्ने/नसक्ने

 १. संस्थाले ऐन, नियमावली, यस विनियमका व्यवस्था र साधारण सभाबाट स्वीकृत बचत परिचालन कार्यविधिका सर्त बन्देज अन्तर्गत सदस्यहरुबाट बचत संकलन गर्न सक्नेछ ।

 २. उपदफा (१) बमोजिमको बचत परिचालन निर्देशिकामा अन्य कुराका अतिरिक्त दफा ५८,५९,६०,६१ र ६२ को व्यवस्थाका साथै देहायका सर्त – बन्देजहरु समावेश गरिनेछन्

 क. योजनाको उद्देश्य फारु गर्ने बानी बसालेर अड्कोपड्को टारी ऋणग्रस्त हुनुबाट बच्नुका साथै .... वर्षभित्र जेथा जोड्न सक्ने योजना हुनुपर्ने ।

 ख. सदस्यहरुबाट मात्र बचत संकलन गर्नुपर्ने ।

 ग. सहस्यहरुको मात्र बचत खाता खोल्न सकिने ।

 घ. ऐन बमोजिम तोकिएको सन्दर्भ व्याजदर अनुसार बचत तथा ऋणको ब्याजदर निर्धारण हुने ।

 ङ. ऋणमा ब्याज पूँजीकरण नगरिने तथा ब्याज गणना गर्दा तिर्न बाँकी साँवा रकमको आधार लिने तर भाखा नाघेको खण्डमा बार्षिक ३ प्रतिशत सम्म व्याज रकमको हर्जना लिन सकिनेछ ।

 च. मासिक रुपमा एक जना सदस्यले रु.१।– देखि रु.१०००।– सम्म मात्र बचत जम्मा गर्न सक्ने।

 छ. सदस्यहरुले संस्थामै आई बचत जम्मा गर्नुपर्ने, संस्थाले बजार प्रतिनिधि वा अन्य कुनै नामको प्रतिनिधि, अभिकर्ता वा कर्मचारी सदस्यहरुको घर-घर खटाएर बचत उठाउन नहुने।

 ज. आर्थिक सुरक्षाको न्यूनतम स्तरको रुपमा दुई महिनाको पारिवारिक निर्वाह खर्चको रकम रु.१५७३०।– भन्दा बढी बचत राख्ने सदस्यले त्यसपछिको प्रत्येक रु.१०००।– का लागि थप एक सेयर खरिद गर्नुपर्ने।

५८. बचत संकलनमा सिमा

 १. संस्थाको जम्मा बचत दायित्व जुनसुकै बखत प्राथमिक पूँजी कोषको १५ गुणा भन्दा बढी हुनेछैन।

 २. संस्थाले सार्वजनिक रुपमा विज्ञापन गरी बचत संकलन गर्ने छैन।

 ३. संस्थाले गैर सदस्यसँग बचत तथा ऋणको कुनै कारोबार गर्ने छैन।

 ४. सामान्यतया कुनै सदस्यबाट एकमुष्ट आवधिक बचत स्वीकार गर्दा संस्थाले त्यस्ता सदस्यको शेयर र बचत निक्षेपको अनुपात १:१० भन्दा बढी हुने छैन।

५९. ऋण दिन सक्ने

 १. संस्थाले तरलताका लागि बचतको कम्तीमा १५ प्रतिशत वा दर्ता गर्ने अधिकारीले तोकिदिएको अन्य कुनै सिमा सम्मको कम छुट्याएर सदस्यहरुलाई देहाय बमोजिम ऋणको रुपमा दिन सक्नेछ ।

 क. सदस्यको व्यक्तिगत बचतको ९० प्रतिशत सम्म आफ्नै बचतको सुरक्षणमा ।

 ख. सदस्यको व्यक्तिगत बचतको ६ गुणा सम्म साथै सामुहिक जमानी बस्ने सदस्यहरुको बचतको सुरक्षणमा । तर यस उपदफा बमोजिम एक जना सदस्यलाई प्रदान गरिने ऋणको रकम रु. १ लाख भन्दा बढी हुने छैन ।

 २. उपदफा (१) मा जुनसुकै कुरा लेखिएको भएता पनि कुनै सदस्यले समुहको जमानी विना वा रु. १ लाख भन्दा बढी रकम ऋण लिन चाहेमा चल अचल सम्पत्ति सम्बधित निकायमा धितो रोक्का राखेर दिन सकिने छ ।

 ३. उपदफा (२) बमोजिम प्रदान गरिने ऋण उद्यम संचालन, कृषि कार्य तथा उत्पादन मूलक तथा व्यापारिक प्रयोजनका लागि मात्र हुनेछ । तर यस उपदफामा लेखिएको कुनै कुराले अभाव, घटना वा अन्य अड्को पड्को पर्दा उपदफा (१) बमोजिम उपभोग, कर्मकाण्ड वा अन्य औचित्यपूर्ण प्रयोजनमा ऋण दिन बाँधा पर्ने छैन ।

 ४. उपदफा (१) र (२) मा जुनसुकै कुरा लेखिएको भएतापनि सदस्यता लिएर नियमित रुपमा बचत जम्मा गर्न थालिएको ३ महिना व्यतित नहुदै संस्थाबाट कसैलाई पनि ऋण प्रदान गरिने छैन ।

 ५. ऋण प्रवाहमा प्राथमिकता लगायतमा अन्य व्यवस्था बचत परिचालन निर्देशिकामा उल्लेख भए बमोजिम हुनेछ ।

 ६. अचल सम्पत्ति धितो रोक्का सम्बन्धि व्यवस्था ।

 १. संस्थाबाट ऋण दिने सदस्यले आफ्नो घर वा जग्गा वा घरजग्गा दुवै धितो राख्नु पर्दछ।

 २. एका सगोलको जग्गा अंश लाग्ने धितोमा मन्जुरीनामा हुनुपर्दछ ।

 ३. तेश्रो पक्ष नाबालकको नाममा रहेको धितोमा मान्य हुने छैन ।

 ४. सदस्यले धितो राख्न मंन्जुर गरेको धितोको विवरण प्राप्त भए पश्चात ऋण उपसमितिले तोकेको धितो ।

 ५. जिम्मेवार पदाधिकारी वा कर्मचारीले धितोको निरिक्षण मुल्यांकन गरी सोको ऋण दिनसक्ने रकम तोकी प्रतिवेदन संस्था समक्ष पेश गर्नुपर्नेछ ।

 ६. धितो रोक्का राख्न र फुकुवा गर्न संचालक समिति सदस्य वा कर्मचारी मध्येबाट रोक्का राख्ने निकायमा प्रतिनिधि संचालक समितिको बैठकबाट तोकिने छ ।

 ७. ऋण नोक्सानी कोषको व्यवस्थाः

 १. संस्थाबाट प्रवाहितहुने ऋणलाई देहाय बमोजिम ३ वर्गमा विभाजन गरी ऋण नोक्सानी कोषको व्यवस्था गरिनेछ

|  |  |  |  |
| --- | --- | --- | --- |
| क्र. सं. | ऋणको वर्गीकरण (असल र भाखा नाघेको ऋण ) | नोक्सानी व्यवस्था | कैफियत |
| १. | असल ऋण ( भाखा ननाघेको ) | १ प्रतिशत |   |
| २. | शंकास्पद ऋण ( १ बर्ष सम्म भाखा नाघेको) | ३५ प्रतिशत |  |
| ३. |  खराव ऋण ( १ बर्ष भन्दा बढी भाखा नाघेको) | १०० प्रतिशत |  |

 २. संस्थाले उपदफा (१) मा उल्ल्लेख भए बमोजिमको ऋणको बर्गिकरण र ऋण नोक्सानी कोषको व्यवस्था गरी प्रत्येक बर्ष श्रावण महिना भित्र विराटनगर महानगरपालिकाको सहकारी शाखामा विवरण पेश गर्नेछ ।

 ३. संस्थाले आफ्ना सदस्यको शेयर प्रमाण पत्र वा अन्य कुनै सहकारी संस्थाको सदस्यको शेयर प्रमाण– पत्र धितो जमानी राखी ऋण लगानी गर्ने छैन ।

 ४. समितिले संस्था दर्ता हुँदाका बखत आवेदक रहेका सदस्य बाहेक अन्य व्यक्तिको हकमा सदस्यको रुपमा तीन महिना सम्म संस्थामा नियमित बचत गरेपछि मात्र ऋण लगानी गर्नेछ ।

६०. ऋण प्रवाहमा सिमा

 १. यस परिच्छेदमा अन्यत्र जुनसुकै कुरा उल्लेख भए तापनि संस्थाबाट कुनै एक सदस्यलाई दफा ५९को उपदफा (१) बमोजिम तरलता व्यवस्था पछिको लगानी योग्य रकमको आधा प्रतिशत भन्दा बढी ऋण दिन सकिने छैन।तर लगानीयोग्य रकम रु.६० लाख नपुग्दासम्म यो बन्देज लागू हुने छैन।

 २. उपदफा (१)को अधिनमा रहि कुनै संचालक वा लेखा सुपरिवेक्षण समितिको पदाधिकारीलाई दिन सकिने ऋणको सीमा बचत तथा ऋण नीति तथा साधारण सभाले बेला बेलामा तोकिदिए बमोजिम हुनेछ।

 ३. सामान्यतः संस्थाबाट एकै अवधिमा संस्थाका संचालक समितिका ४९ प्रतिशत भन्दा बढी पदाधिकारीहरुले ऋण लिन सक्ने छैनन् ।

 ४. ऋणका अबधि ऋणिलाई प्रवाह गरेको ऋण रकमको आधारमा संचालक समितिले तय गर्न सक्नेछ । तर धितोमा दिइने ऋणको अवधि किस्ता बन्दीमा पाँच देखि दश बर्ष तथा अन्य जमानी ऋणको अबधि दुई बर्ष भन्दा बढि हुने छैन ।

६१. ऋण बाहेकको प्रयोजनमा बचतको रकम लगाउन नहुने

 संस्थाले संकलन गरेको बचतको रकम विनियमको दफा ५७ बमोजिम स्विकृत बचत परिचालन कार्यबिधिका सर्त बन्देज अन्र्तगत सदस्यहरुलाई ऋण दिने उद्यममा बाहेकको अन्य कुनै प्रयोजनमा लगाईने छैन । तर यसमा लेखिएको कुनै कुराले बचतको रकम तरलता वापत नगदै राख्न वा नेपाल राष्ट्र बंैकले जारी गरेको ट्रेजरी बिल वा विकास ऋण पत्र खरिदमा उपयोग गर्न बाधा पर्ने छैन ।

६२. साधारण सभाको स्विकृति लिनुपर्ने

 समितिले देहायका विषयमा दर्ता गर्ने अधिकारीले तोकिदिएको मानदण्डको प्रतिकुल नहुने गरि साधारण सभाको स्विकृति लिनु पर्नेछ ।

 क. लगानीमा रहेको ऋण मिनाहा गर्नुपर्दा, अपलेखन गर्नुपर्दा वा ऋणका सर्त – बन्देजहरु फेर्नु पर्दा।

 ख. संस्थाको स्वः प्रयोजनका लागि जग्गा, घर लगायतका अचल सम्पत्ति खरिद गर्नु पर्दा ।

 ग. व्यवस्थापकको तलब वा सुविधा बढाउनु पर्दा ।

 घ. बार्षिक कार्यक्रम तथा बजेट र सोमा हुने संशोधन समेत ।

 ङ. जुनसुकै आन्तरिक नीति तथा कार्यबिधि ।

 च. संचालक समिति, लेखा समिति वा अन्य समिति वा उपसमितिका पदाधिकारीहरुका साथै व्यवस्थापकको पारिश्रमिक वा सुविधा साधारण सभाबाट तोकेर मात्र खर्च लेख्ने ।

 छ. ऋण लिदा वा अन्य तवरले बाह्य दायित्व सृजना गर्दा ।

परिच्छेद १०

कारोवारमा सिमाङ्कन

६३. सदस्य केन्द्रियता

(MCI INDEX)

 १. संस्थाले देहाय बमोजिम गरी व्यवसायिक सेवामा सदस्य केन्द्रियता कायम गर्नेछ

 क. स्वःरोजगारी योजना अन्तर्गत कच्चा पदार्थ वा उत्पादित बस्तु बजार जहाँसुकै खरिद बिक्रि गरेता पनि स्वःरोजगारीको अवसर सदस्यहरुलाई मात्र दिलाएर र

 ख. बचत परिचालन सेवामा बचत संकलन र ऋण दुवै पूर्णतया सदस्यहरु मै सीमित गरेर ।

 २. उपदफा (१) मा जुनसुकै कुरा लेखिएको भए तापनि गैह्र व्यवसायिक सेवाहरुमा सदस्य र गैह्र सदस्य बिच पहुँचमा कुनै किसिमले विभेद गरिने छैन ।

६४. स्वार्थ बाझिने निर्णयमा सहभागितामा प्रतिवन्ध

 सहकारी संस्था र सदस्यको स्वार्थ बाझिने कार्यहरु वा सदस्यको अहित हुने कार्यहरुमा संस्थाको सहभागिता हुनेछैन । संस्थाका प्रतिनिधिहरुले त्यस्था स्वार्थ बाझिने निर्णयमा सहभागि हुनु हुदैन ।साथै सञ्चालक सदस्यले आफ्नो व्यक्तिगत फाइदा हुने गरी संस्थामा कुनै निर्णय गर्नु/गराउनु हुदैन।

६५. कर्मचारीसंगको कारोवारमा निर्बन्धन

 संस्थाका कर्मचारी र संस्थाबीचको कारोबार दर्ता गर्ने अधिकारीबाट जारी भएको निर्देशन बमोजिम निर्बन्धित हुनेछ ।

६६. जोखिम मुल्याङ्कन

 संस्थाले सदस्यता प्रदान गर्दा वा कारोवार गर्दा नियामक निकायबाट जारी भएको सम्पत्ति शुद्धिकरण निवारण निर्देशन बमोजिम जोखिम मुल्याङ्कन गर्नेछ ।

६७. कारोबार नगरिने

 सम्पत्ति शुद्धिकरण निवारण कानुन अन्तर्गत नियामक निकायबाट जारी भएको निर्देशनको व्यवस्था विपरीत संस्थाबाट कसैसंग कुनै कारोवार गरिने छैन ।

परिच्छेद ११

अभिलेख

६८. कारोवारको लेखा

 संस्थाको आर्थिक कारोवारको लेखा नेपाल सरकार र दर्ता गर्ने अधिकारीले तोकेको लेखामान एवं खाता संरचना बमोजिम राखिनेछ ।

६९. खाताबही

 १. सहकारी संस्थाका लागि तोकिएका मुख्य सहकारी चार खाताहरु

 क. सम्पत्ति तथा जायदात खाता,

 ख. दायित्व खाता,

 ग. सामान खरिद तथा खर्च खाता र

 घ. सामान विक्रि तथा आम्दानी खाता ।

 साथै सो खातालाई पुष्टि गर्ने सम्पूर्ण सहायक खाताबहिहरु अनिवार्य रुपले राख्ने व्यवस्था मिलाईने छ।

 २. संस्थाले देहाय बमोजिमको बही खाता तथा दर्ता किताब र राख्नेछ ।

 क. अनुसुचि ३ बमोजिम सदस्य दर्ता किताब ।

 ख. प्रारम्भिक साधारण सभा, बार्षिक साधारण सभा, विशेष साधारण सभा , समिति, लेखा समिति र उपसमितिहरुको छुट्टाछुट्टै निर्णय पुस्तिकाहरु ।

 ग. नगद बहि खाता ।

 घ. संस्थाले अरु कुनै व्यक्ति वा संघ संस्थासंग कुनै कारोवार गरेको भए सो कारोवार देखाउने दर्ता किताव ।

 ङ. ऋण लेनदेन गरेको दर्ता किताब ।

 च. शेयर दर्ता किताव ।

 छ. बेरुजु एवं सम्परीक्षण किताब ।

 ज. व्यत्तिगत खाता ।

 झ. सदस्यहरुको व्यक्तिगत बचत खाता ।

 ञ. जिन्सी दर्ता किताव ।

 ट. आम्दानी, खर्च , सम्पत्ति र दायित्व देखिने अलग अलग खाताहरु ।

 ठ. समय समयमा समितिले तोकिदिएका अन्य अभिलेख एवं खाताहरु ।

७०. आन्तरिक हिसाब जाँच

 संस्थाले चौमासिक रुपमा आ.ले.प. गराउनेछ। सहकारी संस्थाको आर्थिक कारोबारलाई चुस्त दुरुस्त र पारदर्शी रुपमा भए नभएको, सहकारी ऐन नियम अनुरुप भए नभएको ,साधारण सभाको निर्देशन अनुरुपको सीमा भित्र रहे नरहेको , प्रचलित लेखामान अनुरुप भए नभएको औचित्यता समेतको जाँच गरी संचालक समितिलाई सुझाव दिई समयमानै लेखा प्रणालीमा सुधार ल्याउनका निमित्त लेखा सुपरिवेक्षण समितिले आवश्यकता अनुसार आन्तरिक लेखा परिक्षण गरि प्रतिवेदन दिने व्यवस्था गरिनेछ । साथै लेखा समितिले आफुले गरेका कार्यहरुको बार्षिक प्रतिवेदन साधारण सभा समक्ष पेश गर्नुपर्नेछ ।

७१. बार्षिक हिसाब जाँच

 १. सहकारी संस्थाले प्रत्येक आर्थिक बर्षको लेखापरिक्षण सो आर्थिक बर्ष समाप्त भएको मितिले तीन महिनाभित्र प्रचलित कानुन बमोजिम ईजाजत प्राप्त लेखापरीक्षकद्धारा गराउनुपर्नेछ ।

७२. विद्युतिय प्रणालीको प्रयोग गर्दा जोखिमको मूल्यांकन गर्ने

 संस्थामा विद्युतिय लेखा प्रणालीको प्रयोग गर्दा सम्पत्ति शुद्धिकरण सम्बन्धी जोखिम मूल्यांकन गरी दर्ता गर्ने अधिकारीको पूर्व-स्वीकृति लिइनेछ।

७३. अन्य आधारभुत कागजात

 १. शेयर सदस्यहरुको नागरिकता प्रमाण–पत्रको विवरण

 २. प्रारम्भिक बैठकको विवरण ।

 ३. सहकारीको प्रारम्भिक तथा दोश्रो बैठकका निर्णयका प्रतिलिपी ।

परिच्छेद – १२

प्रतिवेदन

७४. एकिकृत सूचना प्रणालीमा आवद्धता

 समितिले संस्थाका सम्पूर्ण वित्तिय तथा ब्यवस्थापकिय सूचना नियामक निकायबाट स्थापित एकीकृत सूचना प्रणाली (कोपोमिस)मा निरन्तर तत्काल (रियल टाईम) अद्यावधिक गर्ने व्यवस्था समेत मिलाउनु पर्नेछ । तर यसमा लेखिएको कुनै कुराले संस्थाले प्रचलित कानुन बमोजिम गोप्य राख्नुपर्ने सूचना अलग्गै संरक्षण गर्न बाधा पुर्याएको मानिने छैन ।

७५. दर्तागर्ने अधिकारी वा दर्ता गर्ने अधिकारीबाट प्राप्त अधिकारी समक्ष प्रतिवेदन

 संस्थाको मासिक प्रगती प्रतिवेदन, वार्षिक प्रगति प्रतिवेदन, लेखापरिक्षण प्रतिवेदन, साधारणसभाको जानकारी र प्रतिवेदन, निर्वाचन प्रतिवेदन लगायत दर्तागर्ने अधिकारीले तोकिदिएको अन्य प्रतिवेदनहरु सहकारी ऐन, नियम र दर्ता गर्ने अधिकारीले तोकिदिए बमोजिम यथा समयमा बुझाईनेछ ।

७६. वित्तिय जानकारी एकाइमा प्रतिवेदन

 सम्पत्ति शुद्धीकरण निवारण कानुन बमोजिम वित्तय जानकारी एकाईमा प्रतिवेदन गर्नुपर्ने कारोवारको प्रतिवेदन नियमित रुपमा, निर्धारित समय भित्रै पठाईनेछ ।

७७. साधारणसभामा जानकारी गराउनु पर्ने

 अध्यक्ष वा प्रतिनिधिले देहायका विषयको सक्षिप्त ब्यहोरा सहितको जानकारी लगत्तै बस्ने साधारण सभामा गराउनु पर्नेछ ।

 क. संस्थाले सदस्यता लिएको सहकारी संघ वा बैंक बाट भएका निर्णयहरु

 ख. कुनै निकायबाट संस्थालाई प्राप्त वित्तिय वा गैर बित्तिय सहयोगको रकम वा प्रतिवद्धता ।

 ग. दर्ता गर्ने अधिकारी वा प्रचलित कानुन बमोजिम नियामक निकायका तर्फबाट प्राप्त सूझाव, टिप्पणी, निर्देशन वा जारी मापदण्ड, निर्देशिका वा नीतिहरु ।

७८. सूचनाको हक वा अग्रतापूर्ण खुलासा

 १. सदस्यले संस्थाको खाताहरु हेर्न चाहेमा जुनसुकै बखतमा पनी हेर्न सक्नेछ तर ब्यक्ति बचत तथा ऋण सम्बन्धित ब्यक्तिले मात्र हेर्न सक्नेछ ।

 २. साधारणसभामा हुने छलफलका विषयहरु सदस्यले साधारणसभाको बैठकमा उपस्थितिको पत्र साथ संचालक समितिमा भएका महत्वपूर्ण निर्णयहरु भएको मितिले १५ दिन भित्र तथा संस्थाका गतिबिधि बारे सदस्यले चाहेकै बखत सूचना प्राप्त गर्ने ब्यवस्था मिलाईनेछ ।

७९. सूचनाको संरक्षण

 विनियमको दफा ७८ जेसुकै ब्यवस्था भए पनी व्यक्तिगत सुचनाहरुको गोपनियता कायम राखिनेछ।व्यक्तिगत बचत खाता सम्बन्धित व्यक्तिलाई बाहेक अरुलाइ हेर्न दिइने छैन । संस्थाका सम्पूर्ण सुचनाहरु संरक्षित गरेर राखिनेछ ।

परिच्छेद–१३

विविध

८०. हकवालाको मनोनयन

 १. सदस्यले हकवाला मनोनयन गर्दा कम्तिमा दुई जना संस्थाको सदस्यहरुको रोहवरमा लिखित तयार गरि गर्नुपर्नेछ र त्यस्तो लिखतमा मनोनित गर्ने सदस्य र साक्षीहरु समेतको सही छाप गरेको हुनुपर्नेछ।

 २. दफा ८० (१) बमोजिम हकवाला मनोनित गर्ने सदस्यले १ भन्दा बढी शेयर नलिएको अवस्थामा १ जनालाई मात्र मनोनित गर्नुपर्नेछ ।

 ३. कुनै सदस्यले दफा ८०.१ को अधिनमा रही १ भन्दा बढी ब्यक्तिलाई मनोनित गरेमा त्यस्ता प्रत्येक ब्यक्तिलाई हस्तान्तरण हुने शेयर रकम र हकको दामासाही स्पस्ट रुपले खुलाउनु पर्नेछ अन्यथा प्रचलित कानुन बमोजिम हुनेछ ।

८१. हकदावी वा नामसारी

 १. कुनै सदस्यको मृत्यू भएमा निजको नाममा रहेको शेयर र संस्थाबाट निजलाई प्राप्तहूने कुनै प्रकारको हक विनियमको दफा ८० बमोजिम गरेको कुनै हकवाला भए सो हकवाला र त्यस्तो हकवाला नभए प्रचलित कानुन बमोजिमको हकवालाको नाममा नामसारी गर्न सकिनेछ । तर त्यस्तो हकवाला संस्थाको सदस्यता प्राप्त गर्नको लागि बिनियममा तोकिएको योग्यता नभएमा सदस्यको मृत्यु भएको मितिले ६ महिना भित्र सदस्यको लागि योग्य अरु कुनै हकवालाको नाममा नामसारी गरीपाउँ भनि दरखास्त दिन सक्नेछ र संस्थाले सो हकवाला नामसारी गरिदिन सक्नेछ ।

 २. दफा ८१ (१) बमोजिम मृत सदस्यको हक हकवालाले नामसारी गराई लिन चाहेमा संस्थाले निजले पाउने शेयर र बचत रकम त्यस्तो हकवालालाई फिर्ता गरिदिनेछ ।

 ३. दफा ८१ (१) र ८१ (२) मा जुनसुकै कुरा लेखिएको भएपनि मृत सदस्यको हकवाला नावालक रहेमा वा निजको मानसिक सन्तुलन ठिक नरहेमा मृत सदस्यले पाउने सम्पुर्ण रकम कम्तिमा दूई जना साक्षीको रोहवरमा त्यस्तो हकवाला संरक्षकलाई फिर्ता गरिनेछ ।

८२. निर्वाचन

 १. संस्थाको विनियमको अधिनमा रही संचालक समिति र लेखा सुपरिवेक्षण समितिको निर्वाचन गर्न समितिले एउटा विषेश उप–समिति गठन गर्नेछ ।

 २. समितिले निर्णय गरी तोकेको ब्यक्तिको संयोजकत्वमा संस्थाको शेयर सदस्यहरुवाट जम्मा ३ जनाको निर्वाचन विषेश उप–समिति गठन हुनेछ र निर्वाचन विषेश उप–समितिमा रहने ब्यक्तिले निवाचित हुने कुनै पदमा उम्मेदवार हुन पाउने छैन वा शेयर सदस्यहरुवाट कार्य सम्पन्न नहुने अवस्था भए एक सामाजिक वा बौद्धिक रुपले प्रतिष्ठित स्थानिय ब्यक्ति वा सहकारीको क्षेत्रमा अनुभव हासिल गरेको ब्यक्तिको संयोजकत्वमा संस्थाको सदस्यहरु मध्ये १ जना सदस्य (निर्वाचनमा उम्मेदवार नहुने) र नियामक निकायको दर्ता गर्ने अधिकारी वा निजले तोकेको प्रतिनिधि, अधिकृत स्तरको कर्मचारी प्रतिनिधि रहने गरी जम्मा ३ देखि ५ सदस्य भएको निर्वाचन समिति गठन गर्नेछ।

 ३. निर्वाचन विषेश उप–समितिले संचालक समिति र लेखा सुपरिवेक्षण समितिमा उम्मेदवारी दिन योग्य सदस्यहरुले अनुसुची ५ अनुसार उम्मेदवारी दरखास्त फारम निर्वाचन विषेश उप–समिति समक्ष पेश गर्नुपर्नेछ । संचालक समिति र लेखा सुपरिबेक्षण समितिका पदाधिकारीहरुको निर्वाचन प्रजातान्त्रिक प्रकृया अपनाई निर्वाचन कार्य सम्पन्न गर्नेछ ।

 ४. निर्वाचन समितिले निर्वाचित पदाधिकारीहरुलाई आन्तरिक कार्यबिधिमा निर्धारित ढाँचामा प्रमाण–पत्र प्रदान गर्नेछ ।

 ५. निर्वाचन समितिलाई आफ्नो काम सम्पन्न गर्न गराउन समितिको र संस्थाको ब्यवस्थापकले साधन स्रोत र आवश्यक जनशक्ति उपलब्ध गराउने छ ।

८३. सपथ ग्रहण

 संचालक समिति र लेखासमितिका पदाधिकारीहरुले तोकिए बमोजिम सपथ लिनुपर्नेछ । सपथ ग्रहण अनुसूची – ४ मा तोकिएको ढाँचा बमोजिम हुनेछ ।

८४. एकिकरण वा विभाजन

 संस्थाको साधारणसभाको दुई तिहाइ सदस्यको बहुमतले संस्था एकिकरण वा विभाजन गर्ने निर्णय गरेमा संस्था एकिकरण वा विभाजन गर्न सकिने छ । संस्थाको एकिकरण वा विभाजन गर्दा सहकारी ऐन नियम बमोजिमको प्रकृयाको पालना गरिनेछ ।

८५. कार्यान्वयन अधिकारी

 १. समितिले सम्पत्ति शुद्धिकरण निवारण कानून बमोजिम अधिकृत स्तरको कर्मचारीलाई कार्यान्वयन अधिकारी तोक्नेछ ।

 २. उपदफा (१) बमोजिम कार्यान्वयन अधिकारी नतोकिए सम्म ब्यवस्थापकले नै कार्यान्वयन अधिकारीको रुपमा कार्य गर्नेछ ।

८६. मध्यस्थता

 संस्थाको विकास, उद्देश्य प्राप्ति एवम् कुनै प्रकारको विवाद समाधान गर्ने कार्यमा संस्था दर्तागर्ने निकाय एवम् राष्ट्रिय सहकारी विकास बोर्ड र जिल्ला, प्रदेश तथ केन्द्रिय बचत तथा ऋण सहकारी संघ लि.ले आवश्यकता अनुसार मध्यस्थता सम्बन्धि संयुक्त सहयोगको ब्यवस्थाका लागि अनुरोध गर्न सक्नेछ ।

८७. समानता र समता

 १. संस्थाको कार्य संचालनका समस्त प्रकृयाहरुमा सदस्यहरु माझ आर्थिक योगदान वा अन्य कुनै आधारमा भेदभाव नगरी समान हैसियतमा सहभागी हुने अवसर प्रदान गरिनेछ ।

 २. लैगिंक विभेदका कारण आमरुपमा न्यून भई रहेको नेतृत्व पंक्तिमा महिला उपस्थिति बढाउनका साथै संचालकिय भुमिकामा अपाङ्गता भएका वा लक्षित समुदायका सदस्यहरुलाई प्रोत्साहन दिन जो चाहिने समतामुलक ब्यवस्थाहरु गरिने छन् ।

८८. विनियम संसोधन / पुनर्लेखन

 संस्थाको कुल सदस्य मध्ये कम्तिमा ५१ प्रतिशत उपस्थित भएको साधारणसभामा दुई तिहाई सदस्यहरुको निर्णयबाट संस्थाले आफ्नो विनियम संसोधन तथा पूनःर्लेखन गर्न सक्नेछ । यसरी संसोधन भएको विनियम विराटनगर महानगरपालिकाको सहकारी ऐन २०७५ (दोश्रो संशोधन २०८० सहित) बमोजिम दर्ता गर्ने अधिकारीले स्वीकृति प्रदान गरेपछि लागुहुनेछ ।

८९. साधारणसभाले कार्यविधि बनाउन सक्ने

 संस्था संचालनमा आवश्यक सदस्यता कार्यविधि, शेयर विक्री कार्यविधि, बचत परिचालन कार्यविधि, व्यवस्थापन कार्यविधि, कार्मचारी प्रशासन विनियमावली, सम्पत्ति शुद्धिकरण सम्बन्धी कार्यविधि लगायत आवश्यक विषयमा कार्यविधिहरु बनाएर लागु गर्न सक्नेछ ।

९०. व्याख्या गर्ने अधिकार

 यस विनियमको व्याख्या गर्ने अधिकार साधारणसभालाई हुनेछ ।साधारणसभाबाट पनि सुल्झिन नसकेमा प्रचलित कानुन बमोजिम हुनेछ।

९१. ऐन, नियमावलीसँग बाझिएकोमा बाझिएको हदसम्म अमान्य हुने

 १. यस विनियममा उल्लेखित कुनै ब्यवस्थाहरु सहकारी ऐन, नियमावली र सहकारी सिद्धान्त संग बाझिन गएमा बाझिएको हद सम्म स्वतः अमान्य हुनेछ ।

 २. यस विनियममा उल्लेखित नभएका विषयहरुमा विराटनगर महानगरपालिकाको सहकारी ऐन २०७५ (दोश्रो संशोधन २०८० सहित), विराटनगर महानगरपालिकाको सहकारी नियमावली,२०७७, सहकारी सिद्धान्त, सहकारी विभाग र नियमनकारी निकाय बाट जारी मापदण्ड र निर्देशन बमोजिम संस्थाको काम कारबाही संचालन गरिनेछ ।

९२. विविध

 १. संस्थाको साईन वोर्डमा विराटनगर महानगरपालिकाको सहकारी ऐन २०७५(दोश्रो संशोधन २०८० सहित) बमोजिम स्थापित भनि लेखिनेछ ।

 २. संस्थाका सदस्यहरुका बीच संस्थापक सदस्य, शेयर सदस्य र साधारण सदस्यको बीचमा वर्गिकरण गरी विभेद गरिनेछैन ।

 ३. संस्थाले सहकारी मुल्य मान्यता र सिद्धान्तहरुमा आधारित रही आचार संहिता तयार गरी लागु गरिनेछ ।

 ४. संस्थाको प्रमाण–पत्रमा उल्लेख भए बमोजिमको संस्थाको नाम, दर्ता नं., दर्ता मिति र दर्ता भएको सहकारी संस्थाको नाम खुलाई नेपाली भाषामा (देवनागरी लिपीमा) साईनवोर्डको रंग हल्का हरियो रंगमा सेतो अक्षरले लेखि संस्थाको कार्यालयमा सवैले देख्ने गरी राखिनेछ ।

 ५. संस्थाको कुनै सदस्य कुनै सहकारी संस्थाको एक भन्दा बढी एकै प्रकृतीको संस्थाको समित वा लेखासुपरिवेक्षण समितिको पदमा उम्मेदवार हुन पाउने छैन ।

 ६. संचालक समितिको निर्वाचन भएको १५ दिन भित्र निर्धारित ढाँचामा संस्थाका संचालकहरुको हालसालै खिचिएको फोटो सहित ३ पुस्ते विवरण दुई प्रति संस्था मार्फत सम्बन्धित नियामक कार्यालयहरुमा पेश गरिनेछ । कार्यालयबाट प्रमाणित गराई सोको एक प्रति विवरण संस्थामा अभिलेख राखिनेछ ।

 ७. कम्प्यूटरमा राखिएका आर्थिक तथा प्रशासनिक अभिलेखहरु मासिक रुपले मुद्रण गरी प्रमाणित गरी राखिनेछ ।

 ८. संस्थाको ऋणी सदस्यले भाखा नाघेको ऋण चुक्ता नगरे सम्म यस विनियम बमोजिम गठन हुने समिति तथा उप–समितिको कुनै पदमा रहन पाउने छैन ।

 ९. संस्थाको कारोवार पल्र्स अनुगमन प्रणालीलाई संचालक समितिको नियमित बैठकमा छलफल गरी लिपिबद्धताका साथ वित्तिय मापन प्रणालीको रुपमा सो को अभिलेख खातापत्रमा समेत राखिनेछ ।

 १०.सदस्यका लागि प्रत्येक बर्ष सहकारी शिक्षा सम्बन्धि अभिमुखिकरण कार्यक्रम सम्पन्न गरी सोको अभिलेख राखिनेछ ।

 ११. संस्थाको चिन्ह छाप र लोगो अनुसुचि १ मा तोकिएको ढाँचा बमोजिम हुनेछ ।

९३. खारेजी तथा बचाउ

 .................................... सहकारी संस्था लि.को विनियम २०...... खारेज गरिएको छ। उक्त विनियम अन्तर्गत भए गरेका काम काररबाही यसै विनियम बमोजिम भए गरेको मानिनेछ ।

 पेशगर्ने अधिकारीको विवरण स्वीकृत गर्ने पदाधिकारीको विवरण

 दस्तखत दस्तखत

 नाम थर नाम थर

 पद पद

 दर्ता निकायको छाप

 दर्ता मिति

अनुसूची – १

 विनियमको दफा ६ सँग सम्बन्धित

संस्थाको चिन्ह र छाप

 १. यस संस्थाको चिन्ह र छाप तपशिल बमोजिमको हुनेछ ।

छापको व्याख्या

अनुसूची – २

विनियमको दफा २३ सम्बन्धित

........................ सहकारी संस्था लि.

विराटनगर महानगरपालिका, मोरङ।

शेयर प्रमाण – पत्र

प्रमाणपत्र नं.

सदस्यता नं........ मिति .................

 श्री.......................................................................................को नाती/नातीनी श्री ...............................................को छोरा÷छोरी.......................................को पति/पत्नी, ...............मोरंग जिल्ला बिराटनगर म.न.पा.वडा नं.....बस्ने श्री ........................ले यस .........बचत तथा ऋण सहकारी संस्था लि. को निम्न बमोजिमको शेयर खरिद गर्नु भएकोले यस संस्थाको छाप लागेको यो शेयर प्रमाण – पत्र स–सम्मान प्रदान गरिएको छ ।

विवरण

क्र. सं. मिति शेयर संख्या प्रति शेयर बुझाएको रकम जम्मा रकम प्रमाणित गर्ने कैफियत

१.

२.

३.

 ................... .................... ..................

 संस्थाको छाप व्यवस्थापक/सचिव अध्यक्ष

अनुसूची – ३

विनियमको दफा (७१) को उपदफा २ सम्बन्धित

सदस्य दर्ता किताव

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| क्र.सं. | सदस्यको नाम | बाजे/ससुराको नाम | बाबुको नाम | पति/पत्निको नाम | उमेर | ठेगाना | पेशा | शेयर खरिदसंख्या | सदस्य भएको मिति | मनोनित हकवालाको नाम | उमेर | ठेगाना | दस्तखत | सम्पर्क नं. |
|  |  |  |  |  |  |  |  |  |  |  |  |  |  |  |

अनुसूची – ४

विनियमको दफा ८५ संग सम्बन्धित

शपथ ग्रहण पत्र

म..............................बचत तथा ऋण सहकारी संस्था लि.को ................ पदमा साधारण सभाबाट निर्वाचित भएकोमा पदाधिकारीको हैसियतबाट कुनै किसिम लोभ, लालच र मलाहिजा नगरी पक्षपात रहित ढंगबाट निर्णय गर्नेछु । मलाई ज्ञात हुन आएको सहकारी संस्थासँग सम्बन्धित कुनै गोप्य कुरा आधिकारीक व्यक्ति बाहेक अन्य कसैलाई म पदमा रहे वा नरहेको जुनसुकै अवस्थामा पनि प्रत्यक्ष वा अप्रत्यक्ष रुपमा भन्ने वा संकेत गर्ने छैन ।

सपथ ग्रहण गर्नेको सपथ ग्रहण गराउनेको

नाम नाम

दस्तखत दस्तखत

पदः पद

अनुसूची –५

विनियमको दफा ८४ को उपदफा ३ संग सम्बन्धित

उम्मेदवारी दरखास्त फारम

बिषय उम्मेदवारी दर्ता गरि दिने ।

श्री निर्वाचन समिति/उपसमिति संयोजकज्यू,

निर्वाचन उपसमिति,...........................................।

......................को संचालक/लेखा समितिको ..................पदमा निर्वाचित भई संस्थाको सेवा गर्ने इच्छा भएकोले मिति ......................मा सम्पन्न हुने निर्वाचनमा उम्मेदवार बन्न यो दरखास्त पेश गरेको छु । म बाहेक यस संस्थाको संचालक र लेखा समितिको कुनै पनि पदमा मेरा नातेदार उम्मेदवार नभएको, म यस प्रकृतिको अन्य कुनै संस्थाको संचालक र लेखा समितिको पदमा कार्यरत नरहेको, यस संस्थामा मैले निरन्तर रुपमा मिति.................देखी सदस्य भइ हाल सम्म संस्थाको नीति कार्यक्रम अनुसार सदस्यको जिम्मेवारी इमान्दारितापूर्वक निर्वाह गरी आएको, संस्थाको भाखा नाघेको साँवा व्याज भुक्तान गर्न र म्याद भुक्तान भएका बुझाउन बाकी कुनै रकम नरहेको, हाल पनि संस्थाले कारोवार गर्न अनुमति प्राप्त गरेको भौगोलिक क्षेत्रमा स्थायी बसोवास रहेको, बैक तथा वित्तिय कारोवारम कालो सूचीमा नाम नपरेको र सहकारीको प्रचलित कानुन तथा सहकारीका विश्वव्यापी मान्यता प्राप्त मूल्य र सिद्धान्तका बारेमा म जानकार रहेको हुँदा मेरो उम्मेदवारी स्वीकृत हुन समेत अनुरोध गर्दछु । सहकारी ऐन, नियम सहकारी विभागबाट जारी मापदण्ड र संघसस्थाको विनियम विपरित मेरो उम्मेदवारी भएमा सोही बमोजिम उम्मेदवारी खारेज भएमा मेरो कुनै आपत्ति छैन ।

समर्थक प्रस्तावक उम्मेदवारको

दस्तखत दस्तखत दस्तखतः

नाम थर नाम थर उम्मेदवारको नाम थरः

मतदाता क्रमसंख्या मतदाता क्रमसंख्या ठेगाना र सम्पर्क नं.

 मतदाता क्रम संख्या

 यो दरखास्त पत्र मिति ........................का दिन..........बजे श्री .............................ले मेरो समक्ष प्रस्तुत गर्नु भएको व्यहोरा प्रमाणित गर्दछु ।

 दस्तखततः

 निर्वाचन अधिकृतः

अनुसुची – ६

(दफा ९ सँग सम्बन्धित)

 मिति ..........................

श्रीमान अध्यक्ष ज्यू

श्री ..........................बचत तथा ऋण सहकारी संस्था लि.

बिराटनगर महानगरपालिका वडा नं. ......., मोरंग

 विषय शेयर सदस्यता प्रदान गरि दिनु हुन ।

महोदय

 मैले यस संस्थाको विनियम, निर्देशिका र कार्यविधि अध्ययन गरी सो मा मन्जुर भई नियमित रुपमा बचत गर्ने उदेश्यले सदस्यताको लागि यो निवेदन पेश गरेको छु । साथै यस संस्थाको नियमानुसार सदस्यताका लागि लाग्ने प्रवेश शुल्क, विबिध कोष वापतको रकम र आवश्यक न्युनतम कित्ता शेयर समेत बुझाउने गरि हाल लाई म नियमित मासिक बचत रु १००।– वा सो भन्दा बढी रु ............ बचत जम्मा गर्न र ऐच्छिक बचत गर्न सक्षम भएको साथै समान प्रकृतिको अन्य कुनै पनि सहकारीमा आबद्ध नभएको ब्यहोरा जानकारी गराउदछु।

ब्यक्तिगत विवरणः

|  |  |  |  |
| --- | --- | --- | --- |
|  | नाम थर ........................................जन्म मिति .....................................ना.प्र.नं. .........................................नागरिकता प्राप्त गरेको जिल्ला ............जारी मिति .....................................बाबुको नाम ..................................बाजेको नाम ..................................पति÷पत्नीको नाम .......................... |  | आमाको नाम ..................................बैवाहिक अवस्था .................धर्म ......स्थाई ठेगाना ..................................गाउँ÷टोलको नाम ..........................सम्पर्क नं. .....................................ईमेल ..........................................पेशा .............................................घर नं.................. |

मैले मेरो शेषपछि वा मैले चाहेको अवस्था देखि विनियमको अधिनमा रहि .............नाता पर्ने .............जिल्ला. ........ गा.पा.÷न.पा. वडा नं. ......... बस्ने देहायको दस्तखत नमुना र फोटो भएको श्री ......................................... लाई नेपाल सरकारको कानुन बमोजिम मेरो हकवाला कायम गरेको छु।

फोटो

 हकवालाको ना.प्र.नं. ......................... नावालकको हकमा जन्मदर्ता प्रमाण–पत्र ..........................

 सम्पर्क नं.

 हकवालाको दस्तखत नमुना आवेदकको हस्ताक्षर .......................

कार्यालय प्रयोजनको लागिः

सदस्यता प्रदान गरेको मिति स्वीकृत गर्नेको दस्तखत सदस्यत नं. नाम थर

मिति पदः